Asukoht: 10 / 46\nKuupäev: 23. January 2014, kl 23.13\nKuupäev: 24. January 2014, kl 06.08\nTere hommikust päiksekesed!\nMinu kaal 71,4\nTaas käsile võtmine on alati edukas,loodan et järgnevad nädalad kõik läheb vaiksemalt ja eelkõige stabiilselt.\nEilne päev tõi mulle 5 nunnut kutsikat,nimelt mu tilluke toakoer tegi untsu!\nOlge ja tublid ja ravige end terveks,tervis üle kõige!\nKuupäev: 24. January 2014, kl 08.27\nIlusaid kuldseid kingi polnud jalga panna, aga kaalunumber näitab, et oleks põhjust küll 67,7. Jälle kiloke kergem Ei lootnudki nii palju, kuna olin terve nädala õhtuti söögiga kaunis kontrollimatu - kodused stressorid . Aga rõõm on seda suurem.\nLiikumist oli eelmisel nädalal vähevõitu ka.Külm on selline, et õues pikalt ei kõnni - viib nina peast. Ja saalitrenni ma lihtsalt ei taha minna - see on siiani olnud mu jaoks väga ahistav. Peale igapühapäevase tantsutrenni igatahes ei tahaks siseruumides higistada Jagage oma talviseid liikumisideid.\nVinegretist niipalju, et olen proovinud ja kuigi mulle isegi päris maitseb (poevariant, mis vahel üleliia äädikane, ei meeldi), siis organism tahab sellele söögile suht vastu vaielda - kõhus hakkab keerutama ja vahel tuleb ka WC vahet jooksma hakata. Ilmselt mingid koostoimed ei sobi.\nHomme juubelileminek. Õhtune mõistagi. Hoidke pöialt, et suudaksin end vaos hoida ja kurguauguni täis ei pugiks . Meelekindalt nädalavahetust teile kõigile, sõbrad!\nToimetatud 1 kord(a). Viimati pirle 24.01.2014 11.01.\nKuupäev: 24. January 2014, kl 11.38\nselliste kingade kandmise aeg ei ole ju enam kaugel .\nTeate,ma ostsin novembris Montonist villasest twiid (vist nii nimetatakse?) riidest viigipüksid. Otsisin just tumesiniseid ja seal müügil,proovisin ja mõlesin ja mõtlesin...kuna 40 nr.\nlukk ja loomulikult ka nööp kinni ei läinud\nIlmad külmad ja vaja soojad püksid jalga panna, et arsti juurde minna ja teate lükk ja nööp läksid kinni Ma olen endaga rahul. Täna siis -300 gr ja olen jõulueelsel tasemel tagasi.\nKuupäev: 24. January 2014, kl 18.02\nISSAND KUI ARMAS!TÄNUD KALLIKESED!\nKuupäev: 25. January 2014, kl 08.44\nKaalusin end ja eilsega on veel -1 kg alla läinud, täna siis 76,5 . Mida nüüd teen, kas jätan reedese seisu või muudame tabelit? Palun Teie arvamust\nKuupäev: 25. January 2014, kl 15.03\nKodukoht, mina jätaks muutmata, seda ilusam miinus on järgmine reede Valik on Sinu\nNii, kuldsed kingad mõjusid eile õhtuks olid kõikide numbrid ilusti tabelis, peale memme. Auu memmeke, kus sa oled?\nKuupäev: 25. January 2014, kl 15.35\nTänu kodukohale saan mina üks nädal esikohal hiilata\nKuupäev: 25. January 2014, kl 15.55\ntänud vastamast, Ok, Edu koovike\nKuupäev: 27. January 2014, kl 11.25\nHei, sõbrakesed!Viimased päevad on olnud nii kiired, et pole aega olnud siia midagi kirjutada. Nüüd parandan vea.\nLaupäevane sünnipäevapidu möödus üsna mõistlikult. Õnneks oli catering'iga laud ja üle mõistuse palju ei söönudki, kuigi kõik hea ja parem sai ära proovitud. Eriti superhea oli tiramisutort, mida ei saanud proovimata jätta lihtsalt. Aga loodan, et tasakaalustasin selle ilusti poole ööni tantsimisega .\nEile jälle tore kaks tundi seltskonnatantsu. Nahk märg ja tuju hea.\nTerve eelmise nädala oleme olnud kõik väga tublid mu meelest- nii palju miinust. Puhas rõõm\nKuupäev: 27. January 2014, kl 15.22\nmul on sulle palve, palun arvuta ka mnu BAV välja\nKui nüüd haiguslehelt välja saan siis tahaks uuesti alustada. Liikumist on minimaalselt st. autosse- 2 sammu kontorisse -istun 8t ja siis tagasi. Trennis ei käi ja kodus ka ei liiguta ennast Ilmade soojemaks minekuga hakkan õhtuti 30-60 min. jalutama. Selline lohe olen\nKuupäev: 27. January 2014, kl 19.06\nkodukoht, aitan hea meelega, kui saan teada Sinu passi märgitud vanuse\nKuupäev: 27. January 2014, kl 19.17\nSee on mul kirjas ka 17.01 lk.8 53\nToimetatud 1 kord(a). Viimati kodukoht 27.01.2014 19.18.\nKuupäev: 27. January 2014, kl 19.25\nMinul möödus nädalavahetus mõnusalt-koduselt, oli põhjust tähistada omasime suurema teleka ja täpselt aasta tagasi 25. jaanuaril alustasin paleo toitumisega. Olen küll palju patustanud ,aga seda võin öelda, et pole raasugi leiba söönud- ennem sõin iga toidu kõrvale st. u. 5-6 viilu\nKuupäev: 27. January 2014, kl 20.17\nkodukoht,sisestasin sinu näidud kalkulaatoritesse, mis asuvad kaalutabeli kõrval. Lühidalt: PAV on 1402kcal- kulub ainult elamiseks- nagu näiteks vereringlus, keha- temperatuuri hoidmine, rakkude optimaalne töö jne. Säilitad kaalu nii u.1700kcal ( kui ei korista isegi kodu). KMI põhjal on keha rasva% 40 ja selle järgi on Sinu BAV 1523kcal ja säilitad kaalu, kui tarbid päevas 1828kcal.\nToimetatud 1 kord(a). Viimati pirle 27.01.2014 20.18.\nKuupäev: 27. January 2014, kl 22.03\nOled tubli olnud Paleoga,aasta mina olen osaline Paleo võib-olla 75%.\nOlen siiani söönud 1361kcal päevas. Peab vist kcal suurendama, arvutasin ka teise koef.,et kui väike liikumine,aga 1402 jäi samaks, või eksisin?\nMis on tüdrukud teie arvamus? Kas te olete oma numbrid paika saanud, kas suurendaksite kcal?\nTäna tegin traditsioonilist talutoitu. Kruubipuder (ahjus hautatud) rohke praetud sibul ja peekon (oli täiesti tailiha) mille lisasin hiljem valmis pudrule. Salatiks hapukapsas, lisatuna pressitud küüslauk ja tsipake oliivõli. Maitses väga ja sõin meelega kcal kapitaalselt lõhki.\nKuupäev: 27. January 2014, kl 23.06\nJah, PAV ei muutu, see jääb Sinul ikka 1402kcal, aga tervislikus mõttes on isegi seda vähe. Peaksid päeva jooksul tarbima vähemalt 1500 kcal. Kui otsustad tõsta ,siis aeglaselt nn.50 kcal-i kaupa nädalas ja vaata, mis juhtuma hakkab\nMinu toidu kalorsus on 1811kcal so. kuue päeva keskmine ja kaal langeb\nKuupäev: 27. January 2014, kl 23.20\nnv. läks täiesti tuksi (kaks päeva olid külalised), tänane päev kaasaarvatud (kaks sünnipäeva: päeval tööjuures ja õhtul ämma juures). iseloom kadus ära. eile käisin küll suusatamas, aga kahe nädala saavutus on ära nullitud. lähen jälle juurikate peale üle.\nKuupäev: 28. January 2014, kl 08.38\nKüll te olete tublid!\nMinul nii hästi ei lähe,ampsasin saiakesi ja kartulit,mida pole ammu söönud.Ehk täna parem päev ja ilus ilm jalutamiseks.Pean end taas kõvasti käsile võtma,ei teagi kas söön vähe või palju,kuskil 1600-1700 kanti,ilmselt seda mulle siiski palju,sest liikumist ainult 80 min.\nEdu teile mu armsad!KALLID!\nKuupäev: 28. January 2014, kl 11.30\nkaruke03, 1600-1700kcal peaks olema ok, kui ei tee just kiirkõnde ja kaalunäit peaks ka vähenema\nKuupäev: 29. January 2014, kl 07.28\nPirleke!Ei kahane kurivaim,tõuseb hoopis!\nKuupäev: 29. January 2014, kl 10.05\nTe olete siin ütlemata järjekindlad ja korralikud, ma loodan. Erinevalt minust. Nii pagana kiire on kogu aeg, et sellises tormis on kerge sihti silme eest kaotada ja suhu toppida ebamõistlikke ampse . Oeh, ma ei teagi... Tahaks nurka seista ja häbeneda.\nKuupäev: 29. January 2014, kl 12.04\nKaruke, oled Sa teadlik palju kaloreid tarbisid vahepeal, kui kaalu juurde tuli. Kas siis jalutasid ka ja igapäev?\nKuupäev: 29. January 2014, kl 12.56\nKeskealised põhjust rõõmustamiseks!\nlugesin täna KA kokkuvõtet ja meie punt on ikka supertubli küll, Idatuul ees, Koovike, Karuke ja Apostroof järgi . Pirlel vahe-eesmärk käes, juba teist nädalat nii vinge tulemus .\nKuupäev: 29. January 2014, kl 19.11\nAlgus tehtud, täna siis 1563kcal eest söödud. Vaatame, mis reedel kaalul näha\nKuupäev: 29. January 2014, kl 19.29\nKodukoht , loed vist Vinks-vonks naiste duelli\nKuupäev: 30. January 2014, kl 10.05\nEi jalutanud ma midagi,rahmeldasin ehitamisel.Aga pea põhjus olid sünnipäeva koogid ja muud magusad asjad,üle pingutasin ja pikalt.Loodan väga et taas saan hakkama ja liigun ehk alla poole!Aga tublid oleme ikka!KALLID!\nKuupäev: 30. January 2014, kl 12.00\nKaruke, kas Sa tahaksid-viitsiksid täita toidutabelit, mis on duellides saanud populaarseks. See oleks parem ülevaade ja oskaks hinnata-aidata\nKuupäev: 30. January 2014, kl 13.25\nPirle, näe täitsidki minu soovi, nüüd saab copy-paste teha .\nOleksin huvitatud, loodan,et aega jätkub.


Konservatiivid esitasid elatisabi muutmise seaduseelnõu | EKRE – Eesti Konservatiivne Rahvaerakond\nKonservatiivid esitasid elatisabi muutmise seaduseelnõu\nEesti Konservatiivse Rahvaerakonna fraktsioon algatas 21.oktoobril elatisabi muutmise seaduse eelnõu (115 SE). Eelnõu võeti riigikogu menetlusse ja seda määrati menetlema juhtivkomisjonina õiguskomisjon.\nEelnõuga soovitakse anda eestkoste all olevatele lastele võimalus saada elatisabi. Sellega luuakse võrdne kohtlemine nende lastega, keda kasvatab üks vanematest. Seni kehtiva seaduse kohaselt makstakse elatisabi ainult lapse vanema vastava taotluse alusel.\nElatisabi muutmise seaduseelnõu


Algkursused – 3D Treening\nTegemist on intelligentse treeninguga, mis absoluutselt kõigile tervetele inimestele sobib. Kogu kursus on äärmiselt loogiliselt ning metoodiliselt korrektselt üles ehitatud. • Loe edasi …\n3D Treeningus algab sinu tee reeglina algkursusest. Need on mitmekesised treeningute komplektid, kus käsitletakse erinevate võitlusdistantside algteadmisi ja olulisemaid põhimõtteid. Pakume järgmiseid algkursuseid:\nBRASIILIA JIU-JITSU/ MMA MAASVÕITLUS\nBrasiilia jiu-jitsu on MMAs ja üldiselt kahevõitluses üks olulisematest võitlusdistantsidest.\nTreenimise käigus õpime saavutama domineerivaid positsioone, põgenema nõrkadest positsioonidest ning erinevate võtete abil alistama.\nOmaette tegutseb ainult naistele mõeldud Brasiilia jiu-jitsu treeninggrupp.\nMMA püstivõitlus põhineb poksialade (poks, kickpoks, taipoks) põhioskustel, mis on spetsiaalselt kohandatud sportlikuks vabavõitluseks.\nTreenimise käigus õpime õigesti lööma ja kaitsma (sh käe- põlve- ja jalalöögid), võitlusvalmilt püsti liikuma ja kasutama taipoksist tuntud seonguid / haardeid (clinch).\nLisaks taipoksist tuntud lähivõitlusele omandatakse algkursusel ka MMA keskkonda ülekanduvad Kreeka-Rooma maadluse põhitõed.\nMaadluse algkursus on MMA ja Brasiilia jiu-jitsu jaoks kohandatud vabamaadlustreening. Õpime mahaviimisi, maadluskaitset, kukkumisi ja palju muud.\nMaadluse algkursuse soovitame tungivalt läbida kõikidel Brasiilia jiu-jitsu- ja MMAtreeningutel osalevatel treenijatel.\nJalalukkude algkursus on üks kord nädalas toimuv treening, kus harjutatakse põhilisi jalalukke ja set-up‘e. Õpime kõiki jalalukke, mida erinevad võistlusreeglid lubavad.\nJalalukumaailma on kasulik avastada nii BJJ- kui ka MMAharrastajatel.\nTreeningud toimuvad õhtuti viiel päeval nädalas, treening kestab üks tund. Brasiilia jiu-jitsu algkursusest on võimalik osa võtta ka kahel päeval lõunasel ajal.\nLiituda saab jooksvalt – iga trenn. Liitumiseks tuleb eelnevalt registreeruda. Registreerumiseks palun täida registreerumisvorm – http://3dtreening.ee/algkursus-vorm/.\nAlustamiseks sobivad vabad sportlikud rõivad: dressid või lühikesed püksid ja T-särk sobivad väga hästi. Mida vähem ripatseid- lukke- trukke- haake- nööpe, seda parem. Kes soovib, see võib maasvõitluse algkursuse trennis kasutada kimonot ehk gid (s.o Brasiilia jiu-jitsu treeningrõivastus, vajadusel võib selle asemel kasutada nt judo või sambo rõivastust).\nMMA algkursuse teises trennis ootame hambakaitsmete ja MMA amatöörkinnaste (suurema padjaga, näide kõrvaloleval pildil) olemasolu. Profikinnastega trenni teha ei lubata. Soovitame kasutada kinnastega koos kätesidemeid, mis kaitsevad labakäe tervist ja hoiavad kinda puhtamana. Käte sidumist saad õppida siit.\nBaaskursusest alates on kohustuslikud ka jalakaitsmed.\nPaneme väga suurt rõhku sellele, et meie treeningtingimused oleksid parimad. Seetõttu nõuame plätude kandmist riietusruumist matile kõndimisel ja wc-d külastades.\nAlgkursuse kuutasu algab 75 eurost, lepinguga klubilistele on treenimine soodsam. Proovitrenn on TASUTA.\nEdasiminek järgmisesse gruppi (BJJ/MMA baaskursus, maadluse edasijõudnute grupp) toimub siis, kui treener leiab, et tehnikad on piisaval määral omandatud. Harilikult läheb selleks keskmiselt 4 kuud.\nTreenime turvaliselt ning hoiame üleval sportlikku ja sõbralikku suhtumist. Kutsume treenima kõiki, keda huvitavad võitluskunstid, või kes soovivad teha huvitavat üldfüüsilist treeningut. Enesekaitsest huvitatutele on samuti head uudised: kuigi me ei treeni otseselt tänavavõitluseks, annavad algkursused väga realistliku ettekujutuse ning algoskused enesekaitsest.\nTreeningute aegu ja asukohta vt lähemalt Treeningute lehelt.\nVõitlusspordiga alustamiseks suurepärane võimalus.\nBJJ / MMA maasvõitlus\nT 18:00 – 19:00\nN 18:00 – 19:00\nT 20:30 – 21:30\nN 20:30 – 21:30\nE 18:00 – 19:00\nK 18:00 – 19:00\nAlustada saab jooksvalt – kasvõi järgmisel nädalal.


"Mul on olnud rõõm töötada noores kollektiivis. Noores kollektiivis on palju entusiasmi. Minuvanustega, ma kardan, entusiasm väheneks ja küünilisus kasvaks," hindas konkursi "Parim juht 2019" finalist Aku Sorainen, mida on vanadel juhtidel õppida noortelt.\nStaažikad aga jagavad õppetunde kannatlikkusest, leidis ta. „Head asjad ei juhtu üleöö ja tugeva ehitamine võtab aastaid,“ selgitas ta.\nVeerand sajandit tagasi Tallinnas Balti riikide ülese büroo asutanud Sorainen selgitas, et kasvatab organisatsiooni ainult inimestest lähtuvalt – järgmine samm tehakse alles siis, kui leitakse selle elluviimiseks õige töötaja.\nKuidas luua talente külge tõmbav organisatsioon, kuidas motiveerida noori, kuidas juhtida staare ning panna inimesed koostööle, sellest räägib Aku Sorainen intervjuus.\nParima juhi valimise konkursi žürii iseloomustas teid, et lisaks pikaajalistele ettevõtte headele tulemustele paistate silma sellega, et olete hoidnud inimeste juhtimise kõrget taset. Kuidas te sõnastaksite eesmärgi, mille olete selle loomisel seadnud?\nMa olen oma karjääris eelkõige advokaat ja alles siis ettevõtja. Aga selleks, et realiseerida oma ettevõtjavisiooni, selleks on vaja juhtida. Sealt algas juhi karjäär. Juhtimise eesmärk on saada endaga koos töötama õiged inimesed ja leida õiget kliendid, kellele teha seda tööd, ja siis pingutada maksimaalselt, et hoida need inimesed ja kliendid lähedal.\nKes need õiged inimesed teie silmis on?\nEelkõige inimesed, kes tahavad olla oma valdkonna parimad spetsialistid – alates tugipersonalist kuni advokaatideni – ja kellel on ka eeldused saada parimateks ja kes jagavad meiega ühiseid väärtuseid.\nAku Sorainen, omanimelise advokaadibüroo juht\nSelleks, et teha tipptasemel firmat, on vaja tipptasemel inimesi.\nOlete öelnud, et keskpäraseid inimesi ei peaks palkama. Kas see on endiselt teie eesmärk?\nJah. Selleks, et teha tipptasemel firmat, on vaja tipptasemel inimesi.\nKas peate tipptaseme juures silmas mingisuguseid isiksuseomadusi või on need pigem erialased teadmised?\nPikem isikuomadusi. Erialaseid saame firmas koolitada ja töö käigus. Inimene peab olema pidevalt uudishimulik, süvenema asjadesse, tahtma tegutseda proaktiivselt, mitte ootama käskluseid.\nKas on lihtne leida selliseid inimesi?\nVäga raske. Aga kui õnnestub selliseid inimesi koos hoida, siis teatud mõttes töötab see nagu magnet – head inimesed tõmbavad ligi ka teisi häid inimesi.\nKas lisaks magnetile on veel viise inimeste leidmiseks?\nVõtame väga palju noori otse ülikoolist, tudengid tulevad meile ja töötavad osalise ajaga. Õpime tasapisi neid tundma ja selle käigus tekib valik, kes siis jäävad meie juurde pikemaks ajaks.\nSee on kõige efektiivsemaks osutunud just nimelt juristide valiku osas. Aeg-ajalt nii otsime muidugi spetsialiste ka väljaspoolt, kui tahame näiteks midagi uut ehitada.\nAku Sorainen lõi advokaadibüroo 1990. aastatel eesmärgiga kasvada Balti riikide üleseks teenusepakkujaks. Foto: Postimees/Scanpix\nTe alustasite enda advokaadibürooga üle kahekümne aasta tagasi. Teil oli siis pikk plaan – saada Balti riikide üleseks bürooks. Kust see nägemus toona tuli?\nSee tuli juba mõni aasta varem kui Baltimaad said iseseisvaks. Aastal 1991 tegin magistritööd Lapimaa Ülikoolis ja pidin valima oma magistritööks mingi sobiva teema. Baltimaade iseseisvus tundus päevakohane ja hakkasin uurima sealseid majandusseadusi. Sain küllaltki palju suuri Soome ettevõtted seda toetama ja juba õppetöö käigus hakkasid Soome firmad mulle helistama ja küsima nõuandeid laienemise ning siin äri asutamise kohta. Sain aru, et see on väga erakordne võimalus. Nii kolisin Eestisse 1993. aastal elama mõttega teha terve Baltikumi advokaadibüroo.\n6. septembril 1995. aastal asutati Soraineni advokaadibüroo.\nKas te panite omale toona mingi eesmärgi, mis ajaks see peaks selliseks kasvama?\nNii kiiresti kui võimalik. Aga mul on hea meel, et ma ei ole kunagi kiirustanud tegema asju enne, kui on õiged inimesed olemas. Lõime väikese büroo Eestisse ja esmajärjekorras oli eesmärk minna Lätti, aga kõigepealt leida õige inimene, kelle seda tegema saata. Samamoodi laienesime Leetu. Valgevenes võttis neli aastat õige inimese leidmine ja alles siis julgesime seal kontori asutada.\nMis juhtuks, kui ei läheks õige inimesega, vaid kiirustaksite?\nOlen kahjuks näinud palju kliente, kes on läinud sedapidi (kiirustades) oma strateegiat ellu viima ja paraku see on selline koht, kus on suured võimalused minna nii-öelda metsa. Kui alustad vale inimesega, siis see hakkab tõmbama ligi valesid inimesi ja on suur tõenäosus, et tekivad suured probleemid.\nKui pika ettevaatega te praegu tegutsete?\nÜritan kogu aeg teha nagu see ütlemine – ela nagu, oleks see su viimane päev, aga samal ajal ela nii, nagu elaksid igavesti.\nÄris tegutseme väga pika perspektiiviga.\nOlen õnnelik, et mul on võimalus teha neid asju, mida tahan meie firmas teha, ja seega üritan keskenduda sellistesse protsessidesse, projektidesse, millel näen püsivat väärtust. Loome vundamendi, lihvime seda, aga ei tee radikaalset muutust. Ehitame nagu Lego klotsidest – klots klotsi haaval.\nMis see vundament on, mida rajate?\nSee, et oleme integreeritud ühtne firma terves regioonis. Meil oli just rebranding'u projekt ja püüdsime leida, kuidas öelda lühidalt seda, mida teeme. Jõudsime lauseni – connected firm (ühendatud firma – toim).\nSelle peale siis ehitame. Harjutame ühes kohas midagi, teeme väikse piloodi ja kui see õnnestub, saame seda korrutada kohe kolmes muus riigis. Esindan põhjamaist mõtlemist, kus ehitame tugevatele ja püsivatele väärtustele, oleme läbipaistev. Eestlastele ei ole see võib-olla nii eriline, aga mida rohkem lõuna poole läheme, seda rohkem selline äritegemise mudel meeldib.\nSee tähendab siis analüütilist, planeerivat, kaasavat?\nKõike seda. Mitte üleliigset rapsimist ja suhteliselt madalat hierarhiat.\nÜritame kuulata, kui kellelgi on mingi hea mõte, ükskõik, mis tema positsioon on. Üritame kannustada inimesi mõtteid välja ütlema.\nKuidas luua sellist kultuuri, et inimesed ütleksid oma head mõtted välja?\nEsiteks peab ise eeskuju näitama, ei tohi ülbeks ega uhkeks minna.\nMilline tükikene vundamendist on just praegu teie kõige tähtsam teema?\nMeil on üle kolmesaja inimese firmas. Neist 200 juristid ja advokaadid, 32 osanikku neljas riigis. Minu ülesanne on juhtida osanike gruppi, et igas riigis kõik töötaks ja firma väärtuste kohaselt strateegiat ellu viidaks. Loon standardit, mida partneritelt eeldame.\nMida see standard ütleb?\nIgaühel on oma tugevused. Me ei loo kujutlust, et kõik on väga tugevad kõiges, vaid soodustame olukorda, et igaüks arendab oma tugevusi, samas kõikides ülejäänutes tähtsates valdkondades tuleb täita vähemalt miinimumstandard.\nAdvokaadibüroo Sorainen töötajad tähistamas 2009. aastal pere- ja töötajasõbraliku firma konkursi võitu. Foto: Julia-Maria Linna\nKuidas üldse partneriks saab?\nSaavad need, kes tahavad saada oma valdkonna tippspetsialistiks ja kellel on selleks eeldused. Lisaks eeldame, et inimesel on potentsiaal saada heaks juhiks.\nTa peab oskama väga hästi teenindada oma kliente ja tal peavad olema õiged väärtused.\nInimesed, kes ei jaga meie väärtuseid, ei saa kaua meil tegutseda. Näiteks advokaadiäri on kõrvade vahel ja selle jagamine ei ole tüüpiline advokaadile. See oleks nagu enda ärisaladuse äraandmine. Organisatsiooni aga ei saa nii ehitada, kui kõik ei ole valmis kõiki teadmisi kõikidega jagama. Koostöö ja teadmiste jagamine on ülimalt oluline.\nÜks suuri ülesandeid advokaadibüroos on, kuidas saada info ja teadmised vanempartnerite peast kätte ja noorempartnerite pähe. Kuidas te seda lahendanud olete?\nRäägime sellest, näitame eeskuju, püüame mõõta. Näiteks ei mõõda me tiimide kasumlikkust, vaid seda, kui palju tööd loob keegi teistele tiimidele.\nSaame vaadata ka seda, kas inimesed kohtuvad klientidega üksi või kolleegidega. Kui tahad ainult üksinda kohtuda, siis sa järelikult ei taha jagada.\nMiks on teadmiste jagamine väljakutse?\nOsa töötab selleks, et meeskond muudaks nende elu kergemaks, teeniks teda. Me tahame selliseid inimesi, kes töötavad selleks, et nad saaksid panustada meeskonda, ise infrastruktuuri ehitada, mitte ainult nautida.\nSee ei ole siis levinud mõtteviis või suhtumine?\nOlen 20 aastat näinud vaeva selle ehitamisega. See on ülemaailmne probleem.\nKas kõik bürood liiguvad selles suunas, et tulemus peitub meeskonnatöös, mitte staarides?\nJust nimelt. Muidugi vajame staare ja inimesi, kes oskavad teha hästi seda, mida teevad. Samas ei tohiks tekkida nii-öelda staarisündroomid – et nad hakkavad ette kujutama, et on staarid ja teised töötavad nende jaoks.\nAku Sorainen, omanimelise advokaadibüroo rajaja\nKõige parem on see, kui noor ja andekas inimene kasvab büroos staariks, siis nad õpivad jagama firma väärtuseid.\nKuidas neid staare juhtida?\nKõige parem on see, kui noor ja andekas inimene kasvab büroos staariks, siis nad õpivad jagama firma väärtuseid. Vahest on probleem, kui võtad mõne staari väljastpoolt, kes on hoopis teise kultuuri esindaja. Neid integreerima hakata on üliraske\nTeil on selline kogemus?\nMida te sellest õppisite?\nPeab olema värbamisel ülimalt ettevaatlik. Peab mitte uurima seda, mida nad oskavad, vaid kuidas suhtuvad asjadesse, milline on nende iseloom ja käitumine ja suhtumine.\nTöötajate skaala teisel poolel on noored, kes alles sisenevad tööturule. Nende juhtimine on Eesti juhtidele suur väljakutse. Milline on teie kogemus nendega?\nNoor põlvkond on küllaltki enesekindel, saanud hea hariduse, nad tulevad küllatki turvalisest keskkonnast ja tugevatest peredest. Neil ei ole enam sellist majanduslikku survet kui 15–20 aastat tagasi. Kui nad ei ole rahul, siis võivad ära minna. Nad töötavad pigem selle nimel, et oleks õiged väärtused paigas ja saaks ennast arendada, end teostada.\nSee on juhtimises väljakutse, et kogu aeg tuleb noortele inimestele anda piisavat tähelepanu, tunnustust, kannad hoolt arenemisvõimaluste eest. Siis on nad valmis töötama ja olema motiveeritud kaua aega.\nKogu aeg tuleb noortele inimestele anda piisavat tähelepanu, tunnustust, kannad hoolt arenemisvõimaluste eest. Siis on nad valmis töötama ja olema motiveeritud kaua aega.\nTallinki juht Paavo Nõgene küsis saates „Juhi jutud“ Eesti juhtidelt, kuidas motiveerida kolleege parimat tulemust tegema. Kuidas?\nSee hakkab pihta väärtustest. Kas firma põhieesmärk on ainult raha teenimine või midagi suuremat?\nMis on Soraineni advokaadibüroo eesmärk?\nKasvatada heaolu Baltimaades ja Valgevenes sellega, et me aitame klientidel olla äris edukad. See on aidanud meil valida kliente ja oleme ka keeldunud klientidest, kel ei ole sama eesmärk. See annab uhke tunde, kui suudame mõnele kliendile öelda „sorry, me ei ole see õige“.\nHerzbergi motivatsiooniteooria järgi ei ole motiveerimises suuri muutusi. See jagab tegurid hügieenifaktoriteks ja motiveerivateks faktoriteks. Tihtipeale ajame need omavahel sassi. Hügieenifaktorid on kollektiiv ja organisatsioon, väärtused ja juhtimine. Motiveerivad faktorid on tunnustus töö eest, eneseteostus, arenemisvõimalused, vastutus ja saavutused. Need on ka noortele motiveerivad.\nKui hügieenifaktoritega pole hästi, siis inimesed lähevad ära. Neile ei meeldi juhtimine või otsene juht.\nMida on kogenud juhtidel õppida noortelt juhtidelt?\nMul on olnud rõõm töötada noores kollektiivis. Noores kollektiivis on palju entusiasmi. Minuvanustega, ma kardan, entusiasm väheneks ja küünilisus kasvaks.\nMida on noortel juhtidel õppida kogenud juhtidelt?\nKannatlikkust. Head asjad ei juhtu üleöö ja tugeva ehitamine võtab aastaid.\nToidukulleri Wolt juht Liis Ristal küsiks Eesti juhtidelt, millist nõu nad annaksid 20aasta vanusele iseendale? Millist nõu annaksite?\nJätka samal teel, ära astu kõrvale.\nKapten Soranen suurõppusel Siil. Kolleeg Allar Jõks kirjeldas Soraineni kui eestimeelset soomlast. Foto: SANDER ILVEST\nSoraineni advokaadibüroo kasvu läbib märksõna koostöö. Mis on teie nn kolm tõde koostööst?\nKui meil on firmas vaja kedagi mingit asja tegema, siis vaatame kogu regioonist. Praegu täidame ühe keskastmejuhi positsiooni ja saame vaadata, kas selle täitmiseks on parim kandidaat Eestist või Lätist. See on lahe probleem, sest nii on andekate inimeste hulk palju suurem. Koostöö annab siin inimesele palju rohkem nii professionaalselt kui ka elus laiemalt, kui saad töötada kolleegiga välismaalt.\nKoostöö algab siis inimestest, kes tahavad teha koostööd?\nJah. See hakkab sellest pihta, et sa hakkad mõtlema, kus oleks keegi, kes saaks minuga sellel teemal arutada, aga ta istub natukene kaugemale kui järgmises toas.\nMis on teie õppetunnid ettevõtte kasvatamisest? Mingil perioodil oli see hästi kiire.\nÜlimalt intensiivne kasvuperiood oli 2000. aastate alguses 2008. aasta finantskriisini. Raske oli inimesi leida, igaüks pingutas oma tervise hinnaga. Tagantjärele vaadates kulus see puhkehetk 2008. aastal ära. Võib-olla see päästis tervise, enam ei oleks sellist tempot suutnud hoida. Siis tekkis võimalus hakata nii-öelda firmat koristama. Sealt hakkas tekkima selline tugev struktuuri ülesehitamine. Viimased kümme aastat oleme ehitanud väga professionaalselt firmat.\nKas enam tervisele ei hakka?\nEks natukene liiga palju tööd teha on harjumus ja peaks rohkem mediteerima. Allar Jõksiga (kolleeg ettevõttes – toim) käime aeg-ajalt joogas ja see on väga-väga hea tasakaalustav tegija. Peaks rohkem käima.\nAku Sorainen 2009. aastal. 2000. aastate alguse kiire kasv võttis hinge kinni ning hakkas tervist lammutama. Kriisis saabunud hingetõmbeaeg kulus tema sõnul marjaks ära. Foto: Julia-Maria Linna\nCoop Eesti juht Jaanus Vihand küsiks Eesti juhtidelt, kas Eestis on palju häid juhte või mitte. Mida teie arvate?\nEestis on täitsa hästi tippjuhtidega, aga vähe on keskastme juhte. See tuleneb haridussüsteemist – proportsionaalselt enam inimesi läheb ülikooli ja, kui sa sisse ei saa, siis oled läbi kukkunud. See ei ole Eesti jaoks õige suund.\nEesti parim juht 2018, Circle K juht Kai Realo küsis Eesti juhtidelt, kuidas tööl hoolimist välja näidata. Kuidas teie näitate?\nPööran inimestele tähelepanu ja räägin oma inimestega. Hoolivus võib olla isegi selles, et pead lahendama selle, et mõni inimene ei sobi juhiks.\nKuulamine kõlab nii lihtsalt. Kas see siis ei ole juhtide jaoks igapäevane?\nJuhil on väga kerge uppuda töösse. Juhil on alati laual kuhjuvad ülesanded ja on väga kerge end hõivatuna hoida.\nMida teie teete uppumise vältimiseks?\nMul on komme uute ja ka teiste inimestega lõunal käia.\nEesti juhid on intervjuudes rääkinud ühest teemast, mis kõiki puudutab. Juhi kõhutunne. Mida see teile tähendab?\nKui tunned omad firmat piisavat hästi, hakkab tuleviku suhtes tekkima tunnetus, mida peaks täna tegema ja mille mõju on aastate pärast. Tihti on seda sisetunnet teistele raske selgitada, sellele numbreid või fakte toetuseks leida. Kui suudad siiski veenda teised end järgima, siis hiljem nähakse, et see oli õige asi.\n11 kiiret küsimust Aku Sorainenile\nSee, kes ei taotle autoriteediks olemist. Tark inimene, kes suudab kergelt ja loomulikult veenda mind, et mingi asi on õige.\nVõiksite valida ükskõik kelle enda juhiks.\nSee on huvitav küsimus. Eesti president on me kõikide juht ja Jüri Ratas. Järgime neid.\nKas te iseenda alluvuses tahaksite töötada?\nSee on hea küsimus. Võib-olla see tuleks välja.\nMis on kõige esimene asi, mis te teete hommikul pärast silmade avamist?\nReisin väga palju ja ärkan erinevates kohtades. Kui saaksin kogu aeg kodus olla, siis oleks mingi rutiin – käia trennis või jooksmas.\nMis on viimane asi õhtul, mis te teete enne silmade sulgemist?\nMediteerin 15–20 minutit, üritan end rahustada enne magama minekut.\nMis on parim juhtimisteooria?\nOlen lugenud palju David Maisteri professionaalsete firmade juhtimisest. Need ei ole väga uued raamatud, aga seal on tõetera sees – vähe on muutunud tehnoloogia kiirest arengust hoolimata.\nAlustasin raamatut „4tunnine töönädal“ (autor Tim Ferriss – toim). Selle jätsin pooleli.\nIkkagi pean trenni tegema. Kui ma ei liigu ega tee piisavalt sporti, siis see pliiats läheb kiiresti nüriks.\nTegemas sedasama tööd hea meelega, kui tervis vastu peab ja pliiats püsib teravana.\nMis on järgmise 12 kuu teie kõige tähtsam eesmärk?\nMul üks tütar õpib Viinis, teine on vahetusõpilane Kanadas. Kui saaks tütred tagasi koju, siis võiks suvel koos teha midagi. See oleks tore.\nEesti juhtide, eriti minu põlvkond 50–60, on küllaltki küünilised välismaa kolleegidega võrreldes. Miks see nii on?


EfTEN Real Estate Fund III poolaasta müügitulu kasvas 13 protsenti - Kinnisvarauudised\nBaltimaade ärikinnisvarasse investeeriv kinnisvarafond EfTEN Real Estate Fund III teenis tänavu kuue kuuga 4,6 miljonit eurot müügitulu, mis kasvas aastaga 0,5 miljonit eurot ehk 13%.\n„Müügitulu kasvu taga on nii uued investeeringud, näiteks Evolutioni büroohoonesse Vilniuses ning ABC Motorsi müügi- ja teeninduspindadesse, kui ka Riias asuva DSV logistikakeskuse üüritulu suurenemine pärast juurdeehitust,“ ütles EfTEN Real Estate Fund III AS-i juhatuse liige Viljar Arakas.\nFondi 2019. aasta kuue kuu EBITDA oli 3,6 miljonit eurot, mis on 12% kõrgem kui eelmise aasta samal perioodil. Lähtudes fondi dividendipoliitikast, mis näeb ette, et vabast rahavoost tasutakse minimaalselt 80% aktsionäridele dividendideks, saaks fond maksta 2019. aasta esimese poolaasta kasumilt dividende 30 senti aktsia kohta ehk kokku ligi 1,3 miljonit eurot.\nEfTEN Real Estate Fund III AS-i portfellist moodustavad praegu 43% kaubanduspinnad, 29% logistikapinnad ning 28% büroohooned. Riikide lõikes on portfellist Leedus 67%, Eestis 25% ja Lätis 8%.\nFondi investeerimisportfelli kuulub praegu kümme objekti: DSV logistikakeskused Tallinnas, Riias ja Vilniuses, ABC Motors AS-i müügi- ja teeninduskeskus Tallinnas, Hortese aianduskeskus Laagris ning Lasnamäele rajatav Tähesaju Hortese aianduskeskus, Laagri Selver, ärikeskus Evolution Vilniuses, Saulės Miestase kaubanduskeskus Šiauliais ning Laisves 3 ja Ulonų büroohooned Vilniuses.\nTänavu juunis emiteeris EfTEN Real Estate Fund III 16 miljoni euro mahus uus aktsiaid.


Peamine õiguslik alus: tsiviilkohtumenetluse seadustiku (Codul de procedură civilă) artiklid 249–365.\nPool peab enda poolt menetluse käigus esitatud väidet tõendama, välja arvatud teatavatel seaduses sõnaselgelt sätestatud juhtudel. Hageja peab oma nõuet tõendama. Kostja vastuväidete puhul on tõendamiskohustus kostjal. Eelduse olemasolu korral läheb aga tõendamiskohustus seda muidu kandnud poolelt üle vastaspoolele.\nEeldatakse, et kohus tunneb Rumeenias kehtivat õigust. Huvitatud isik peab aga tõendama Rumeenia avalikus väljaandes (Monitorul Oficial) või muul viisi avaldamata seadusi ja Rumeenias kohaldatavaid, kuid õigusaktis sätestamata rahvusvahelisi konventsioone, lepinguid ja kokkuleppeid ning rahvusvahelist tavaõigust. Salastatud dokumentides sätestatud norme võib tõendada ja uurida ainult seadusega kehtestatud tingimustel. Kohus võib omal algatusel võtta arvesse välisriigi õigusnorme, kui nendele on kohtus viidatud. Välisriigi õigusnorme tuleb tõendada kooskõlas tsiviilseadustiku (Codul civil) sätetega, mis käsitlevad välisriigi õiguse sisu.\nEeldus on järeldus, mille seadus või kohus teeb tuntud asjaolu põhjal tundmatu asjaolu tuvastamiseks. Õiguslik eeldus (prezumție legală) vabastab sellest kasu saava isiku sellise asjaolu tõendamise kohustusest, mida seadus peab tõendatuks. Õigusliku eelduse võib vastupidiste tõenditega ümber lükata, kui seaduses ei ole sätestatud teisiti.\nTõend peab olema vastuvõetav ja menetluse lahendamiseks asjakohane. Kui kohus peab konkreetseid asjaolusid puudutavaid tõendeid vastuvõetavaks, otsustab ta nende asjaolude tõendatuse üle vabalt oma kaalutlusõigusest lähtudes, kui seaduses ei ole sätestatud teisiti.\nPooled võivad taotleda järgmiste tõendite kogumist: dokumendid, eksperdiarvamused, tunnistajate ütlused, vaatlus ja poole küsitlemine, kui vastaspool taotleb, et see pool kutsutaks tunnistusi andma. Uue tsiviilkohtumenetluse seadustikuga reguleeritakse ka asitõendeid, mis võivad olla teatavate tsiviilhagide (nt abielu lahutamise hagid) puhul asjakohased.\nTõendeid kogutakse asja menetleva kohtu avalikul istungil, kui seaduses ei ole sätestatud teisiti. Kui tõendeid saab objektiivsetel põhjustel koguda ainult mujal, võib neid õigusabitaotluse alusel koguda sama astme kohus või madalama astme kohus, kui selles kohas ei ole sama astme kohut.\nTõendit võib kasutada ainult juhul, kui see vastab teatavatele selle seaduslikkuse (legalitate), usutavuse (verosimilitate), asjakohasuse (pertinență) ja veenvusega (concludență) seotud tingimustele. Seaduslikkusega seoses peavad pakutud tõendid olema seadusele vastavad ega tohi olla seadusega keelatud. Usutavuse seisukohalt ei tohi tõendid olla vastuolus üldtunnustatud loomuõigusega. Asjakohasuse seisukohalt peavad tõendid olema seotud kohtuasja esemega, st asjaoludega, mida tuleb hagiavalduse või hagi vastuse toetamiseks tõendada. Selleks et tõendid oleksid vastuvõetavad, peavad need olema ka usutavad ja menetluse lahendamiseks asjakohased.\nTunnistajate ütlustega tõendamine ei ole lubatud 250 leud ületava väärtusega tehingute puhul, mille korral seadus nõuab kirjalikke tõendeid. Tunnistajate ütlused ei ole vastuvõetavad ka juhul, kui need on vastuolus ametliku dokumendi sisuga või lähevad sellest kaugemale.\nHageja pakub tõendid välja hagiavalduses ja kostja hagi vastuses. Sel viisil pakkumata tõendite kogumise taotluse esitamine ja kohtu poolt rahuldamine on lubatud järgmistes olukordades: tõendite vajadus tuleneb nõude muutmisest; tõendite vajadus tekib menetluse käigus ja pool ei oleks saanud seda ette näha; pool esitab kohtule mõjuva põhjuse, miks ta ei saanud taotletavaid tõendeid esitada lubatud tähtaja jooksul; tõendite kogumine ei põhjusta menetluse venimist; kõik pooled on andnud sõnaselge nõusoleku.\nTehingut või asjaolu saab tõendada dokumentide, tunnistajate ütluste, eelduste, kummagi poole omaksvõtu (omal algatusel või küsitlemise tulemusel), eksperdiarvamuse, asitõendite, vaatluse või muu seadusega ettenähtud tõendamisviisiga.\nKui kohus peab poolte taotlusel või omal algatusel soovitatavaks küsida asjaolude selgitamiseks spetsialistide arvamust, määrab ta ühe või kolm eksperti ja näeb määrusega ette, mille kohta ja millise tähtaja jooksul tuleb arvamust avaldada. Eksperdi järeldused dokumenteeritakse eksperdiarvamuses. Poolte taotlusel või kohtu algatusel võidakse küsida uut arvamust teiselt eksperdilt, kui see on põhjendatud.\nMis puutub dokumentaalsetesse tõenditesse, siis kumbki pool võib esitada dokumendid, mida ta soovib menetluses kasutada, nõuetekohaselt tõestatud ärakirja kujul. Poolel peab kaasas olema ka dokumendi originaal ja ta peab olema valmis selle nõudmisel kohtus esitama, sest vastasel juhul ei võeta dokumenti arvesse. Kohus võib nõuda vastaspoole valduses oleva dokumendi esitamist, kui tegemist on kohtuasja poolte ühise dokumendiga, kui vastaspool ise on dokumendile menetluse käigus viidanud või kui ta on kohustatud selle esitama. Kui dokument on poole valduses ja seda ei ole võimalik kohtus esitada, võidakse anda volitused kohtunikule, kelle juuresolekul pooled saavad dokumenti uurida selle asukohas. Kui dokument on kolmanda isiku valduses, võidakse see isik kutsuda kohtusse tunnistajaks ja nõuda, et ta võtaks dokumendi kaasa.\nKuni seda ei tunnistata võltsituks, on ehtne dokument tehingutes mis tahes isikuga veenvaks tõendiks nende faktiliste järelduste kohta, mille on isiklikult teinud dokumendi seaduse kohaselt kinnitanud isik. Seevastu poolte tehtud ja ehtsas dokumendis dokumenteeritud avaldused kehtivad tõendina ainult vastupidise tõendamiseni.\nKui kohtunikul on kaalutlusõigus eelduste kehtivuse suhtes, võib kohtunik neile tugineda ainult juhul, kui nende kaalukus ja tõendusjõud muudavad väidetud asjaolu tõenäoliseks. Sellised eeldused on vastuvõetavad ainult juhul, kui seadus lubab tunnistajate ütlustega tõendamist.\nVt vastus küsimusele 2.11.\nTsiviilkohtumenetluse seadustikus ei ole sätestatud tunnistajana ütluste andmisest keeldumise aluseid, vaid lihtsalt täpsustatud isikud, keda ei saa tunnistajana üle kuulata, ja isikud, kes on tunnistajaks olemisest vabastatud. Vt vastus küsimusele 2.11.\nKui isik jätab kohtusse ilmumata või keeldub küsimustele vastamast, võib kohus lugeda selle täielikuks omaksvõtuks või ainult algseks tõendiks selle tunnistaja küsitlemist taotlenud poole kasuks.\nTunnistajana ei saa üle kuulata järgmisi isikuid: poole kuni kolmanda astme (k.a) sugulased ja hõimlased; abikaasad, endised abikaasad, kihlatud või elukaaslased; isikud, kes on emma-kumma poolega vaenujalal või huvisuhetes; teovõimetuks tunnistatud isikud (sub interdicție judecătorească) ning valeütluste andmises süüdi mõistetud isikud. Põlvnemise, abielu lahutamise ja muude peresuhete asjades võib kohus sugulasi ja hõimlasi üle kuulata, välja arvatud alanejaid sugulasi.\nvaimulikud, tervishoiutöötajad, proviisorid, advokaadid, notarid, kohtutäiturid, vahendajad, ämmaemandad ja meditsiiniõed ning muude ameti- ja kutsealade esindajad, keda seadus kohustab hoidma konfidentsiaalsust või ametisaladust seoses asjaoludega, mis saavad neile teatavaks ameti- või kutsetegevuse käigus, isegi pärast nende ameti- või kutsetegevuse lõppu;\nkohtunikud, prokurörid ja ametiisikud isegi pärast nende ametitegevuse lõppu seoses konfidentsiaalsete asjaoludega, mis saavad neile teatavaks ametitegevuse käigus;\nKui dokumendi esitanud pool nõuab selle kasutamist, kuigi see on väidetavalt võltsitud ja seda väidet ei ole tagasi võetud, ning kui on viiteid võltsingu autorile või kaasosalisele, võib kohus menetluse peatada ja edastada väidetavalt võltsitud dokumendi koos võltsimise uurimise taotluse toetuseks koostatud aruandega viivitamatult pädevasse prokuratuuri. Kui kriminaalmenetlust ei saa alustada või jätkata, uurib võltsimist tsiviilkohus.\nKui pool võtab omaks asjaolu, mida vastaspool kasutas hagiavalduse või hagi vastuse alusena, on omaksvõtt tõend. Kohtus toimunud omaksvõtt on täielik tõend omaksvõtja vastu ja seda ei tohi arvesse võtta eraldi osadena, kui need ei ole seotud eraldi asjaoludega, mis ei ole üksteisega seotud. Väljaspool kohut toimunud omaksvõttu võib kohus vabalt hinnata. Selle suhtes kehtivad muude tõendite suhtes üldise õiguse alusel kohaldatavad vastuvõetavuse ja tõendite kogumise nõuded.\nKohus võib nõustuda kutsuma kumbagi poolt küsitlemisele seoses isiklike asjaoludega, kui see on asja lahendamiseks asjakohane.


Jõusaaliga hotellid Keaau | Hotels.com\nLinna Keaau hotellid\njõusaaliga hotellid linnas Keaau\njõusaaliga hotellid Keaau\nKeaau – populaarsemad vaatamisväärsused\nKohalikest orientiiridest väärib vaatamist näiteks kesklinnapiirkonnast 5,4 km kaugusel asuv Fuku-Bonsai Cultural Center. Hotels.com reisisõbrad hindavad kõrgelt siinset sõbralikku atmosfääri ja kohalikke randu.\nHobby Garden Hawaii on vaatamisväärsus 0,9 km kaugusel südalinnast, millega tasub kindlasti tutvuda, kui sinu järgmine sihtkoht on Hawaiian Paradise Park. Hotels.com reisisõbrad hindavad kõrgelt siinset sõbralikku atmosfääri ja kohalikke randu. Hawaiian Paradise Park pole vaene parkide poolest – kuigi kaugele ei jää Kilauea tulekoopad ja Laavametsa kaitseala.\nKeaau ja kesklinnapiirkonnast vaid 4,5 km kaugusele jääv Ha'ena rand sobivad hästi neile, kes peavad lugu jalutusretkedest veepiiril ja kaunitest päikeseloojakutest. Päikeseloojangu nautimiseks on otsekui loodud Richardsoni ookeanipark ja Onekahakaha Beachi park.\nNeil, keda huvitab kohalik taimestik, tasub kindlasti ära vaadata Hiʻiaka's Healing Hawaiian Herb Garden vaid 5,4 km kaugusel kesklinnast. Hotels.com reisisõbrad hindavad kõrgelt siinset sõbralikku atmosfääri ja kohalikke randu. Armastad pikemaid jalutuskäike? Selleks sobib hästi lähikonnas asuv Kilauea tulekoopad.\nMauna Loa makadaamia pähkli tehas\nMauna Loa makadaamia pähkli tehas on vaatamisväärsus 5,5 km kaugusel südalinnast, millega tasub kindlasti tutvuda, kui sinu järgmine sihtkoht on Keaau. Hotels.com reisisõbrad hindavad kõrgelt siinset sõbralikku atmosfääri ja kohalikke randu. Keaau pole vaene parkide poolest – kuigi kaugele ei jää Carlsmith Beach Park ja Richardsoni ookeanipark.\nBOOK NOW .. Simple and Clean. Big Island Hawaii #1\nAinult täiskasvanutele mõeldud elamu köökidega ja terrassidega, Keaau\n• treeningsaal • tasuta wifi toas • lamamistoolid • aed • hea asukoht\nLuksusklassi elamu köökidega, Keaau\nMugavustega elamu verandadega, Keaau\nMille poolest Keaau silma paistab ja mida seal teha?\nKuigi Keaau ise ei pruugi silma paista tuntud vaatamisväärsuste poolest, leidub ümbruskonnas hulgaliselt külastamist väärivaid paiku.\n• Prince Kuhio Plaza ostukeskus (12 km)\n• Hilo ostukeskus (13,9 km)\n• Carlsmith Beach Park (14,2 km)\n• Keaukaha rannapark (14,5 km)\n• Hilo sadam (14,7 km)\n• Bayfronti park (14,9 km)\n• Hilo Municipali golfirada (10,8 km)\n• Kilauea tulekoopad (7,5 km)\n• Hilose Hawaii ülikooli botaanikaaed (13,1 km)\n• Hawaii Hilo ülikooli esituskunstide keskus (13,2 km)\nVeel hotelle Keaau, Hawaii\nParima hindega hotellid Keaau\nViimati lisatud hotellid Keaau\n⭐Jungle Getaway ⭐ Volcano National Park ⭐ Hilo Keaau Pohua ⭐Self Check-in Unit 5\nVeel hotelle Keaau\nLinna Kurtistown hotellid\nLinna Ainaloa hotellid\nLinna Hawaiian Acres hotellid\nLinna Hawaiian Beaches hotellid\nLinna Fern Acres hotellid\nLinna Nanawale Estates hotellid\nLinna Hilo hotellid\nLinna Eden Roc hotellid\nLinna Leilani Estates hotellid\nVeel hotelle sihtkohas Keaau


Tagatisfond jättis samaks osafondide kvartalimaksed - Äripäev\nTagatisfond jättis samaks osafondide kvartalimaksed\nKadrin Karner 24. november 2008, 00:00\nFondi juhi Andres Penjami sõnul selgub hoiuste tagamise mahueesmärk ja kvartaliosamaksete määr järgmisel aastal, sest veel pole selge Euroopa Liidu hoiuste tagamise direktiivis tehtavate muudatuste ulatus ja nende jõustamise tähtaeg. "See omakorda ei võimalda praegu kujundada Tagatisfondi pikemaajalist vaadet hoiuste tagamise osafondi finantseerimisele," selgitas ta.\nPenjam lisas, et hoiuste tagamise osafondi mahueesmärk ja kvartaliosamakse määr vaadatakse läbi 2009. aasta teises kvartalis toimuval fondi nõukogu koosolekul. "Hoiuste hüvitiste piirmäärade tõustes kasvab kindlasti hoiuste maht, mida Tagatisfondil hüvitamisjuhtumi korral hüvitada tuleb. Fondi mahtu kogutakse pikaajaliselt ja fondile seatud pikaajalistele eesmärkidele vastavalt," rõhutas ta.\nFondi maht 2,14 miljardit krooni on Penjami kinnitusel kogutud kümne aasta jooksul, kusjuures krediidiasutustele väga soodsal majanduslikul perioodil. Osafondi varade maht 2,38% tagatavatest hoiustest on tema sõnul teiste Euroopa Liidu liikmesriikidega võrreldes üks kõrgemaid ja fondi ülesannete täitmiseks täiesti piisav.\nKuigi hoiuste hüvitamise seni kehtinud piirmäär 20 000 eurot (313 000 kr) tõsteti 9. oktoobril tasemele 50 000 eurot (783 000 kr), on seoses ELi hoiuste tagamise direktiivi muudatustega oodata piirmäära kehtestamist 100 000 euroni (1,56 mln kr).\nTagatisfondi nõukogu kinnitas reedel järgmise aasta eelarve kogumahus 53,9 miljonit krooni. Sellest osafondide osamaksed moodustavad 10,7 miljonit ja tulu fondi vara investeerimisest 43,2 miljonit krooni, tegevuskuludeks jääb 4,6 miljonit krooni. "Tagatisfondi juhataja ja teiste töötajate palka ei ole 2009. aastal võrreldes nii 2007. aasta kui ka 2008. aastaga tõstetud," ütles Penjam.


21.03.10224 (2011) Valget ja pimedat aega yhepalju - Maavalla Koda\n21.03.10224 (2011) Valget ja pimedat aega yhepalju\nTäna öösel kl 1.21 algas kalendrikevad. Kui täpne olla, siis oli see arvestuslik võrdpäevsuse hetk. Kevad ise ei hooli kalendrist ega tähetarkusest, vaid saabub omasoodu koos kõrgeneva päevakaare ja tema äratatud kevadmärkidega kord varem, kord hiljem.\nKevad tuleb igal aastal teisiti. Kui kolme aastaringi tagune pööripäev oli kevadine, siis tänavu katab Maavalda paks lumevaip. Esimesed saabunud lõokesed, kuldnokad ja kiivitajad on toidu leidmisel hädas.\nMaakeeltes nimetatakse kevadist pööripäeva mitmeti: päevakäänd, päevakäänak, pööripääv, pööriba, pöörtuspäiv, pyeripääv, käärd. Õigupoolest päev täna ei pööragi. Päev pööras jõulude ajal ning on sealtpeale jõudsalt pikenenud. Täna on see päev, kui valget ja pimedat aega on yhepalju.\nErinevalt talvisest ja suvisest pööriajast pole kevadine ja sygisene pööripäev maarahva jaoks pärimuse järgi kuigi olulised. Kevade saabumisest kõnelev pärimus jaotub eelnevate ja järgnevate tähtpäevade vahel. Kui otsida tingimata kevade algust tähistavat päeva, siis maarahval võiks selleks olla marjapunapäev (25.03.).


Leht 12 koguhulgast 12\nVaatan ja ei imesta, millist naisteliiga vilet siin Eestis ikka lastakse. Öö ja päev mõne välisliigaga.\nMinujaoks on hand-check endiselt segane. Kui see 3-4 aastat tagasi tuli, võeti kõik puuted kohe veaks ära. Nüüd on selles osas leebutud ja näiteks Martin Dorbek mängib 100% nii, et üks kasi on vastase küljes. Puhtalt reeglite järgi võiks talle minutiga 5 viga ära vilistada. Samas kohtunike reeglite tõlgendus varieerub ka mängust-mängu.\nHuvitav kas tänase mängu eel polegi korvpallistuudiot eetris? Rakvere-Rock mängu eel aga on küll stuudiost juttu olnud.\n28 Apr 2015, 16:04\nOli ka Cramo-Rapla avamängu eel.\nei seda ma tean ja. Aga pidasingi silmas kas täna ka stuudio on? Kava järgi justkui poleks, aga rocki tarva teise mängu eel on.\n28 Apr 2015, 17:53\nOlgem ausad aga sellise asja eest peaks korvpalliliit Raplale trahvi tegema.\n28 Apr 2015, 20:03\nAlgust ei näinud, mis tehti? Loobiti väljak jälle sitamajapaberit täis?\n28 Apr 2015, 20:22\nNii oli jh\n28 Apr 2015, 20:34\nCramo mängis esimesel veerandil peaaegu perfektselt, sellise mängu korral nõrgemal satsil midagi teha ei olegi.\n28 Apr 2015, 20:57\nNo aga seda oli ju ka arvata, et kui Kalev suudab sellist kaitset mängida, mis nad tavaliselt VTBs näitavad, siis Raplal ei olegi midagi teha.\nNo nii võit käes aga Kalevil on veel suur varu tagataskust mängu panna.\nHead meelt tegi Kitsingu ja Veidemani mäng ja loodan, et ka Arbet ärkab laupäeval\n14 Mai 2015, 22:18\n14 Mai 2015, 23:14\nMa nägin mängu alles kusagilt 25 minutist alates. Selle põhjal jäi arusaamatuks Kullamäe mängujärgne lause, et "ainsana teeb head meelt asjaolu, et isegi nii kehva viskeprotsendiga" suutsime mängus püsida."\nMinu arust ainult tänu sellele suutiski Rock kohati vahet alla kümne saada, et Meister, Toome ja Kriisa laksasid kolmeseid. Pluss mõned Soku läbiminekud. Sisuliselt ja mängupildi järgi domineeris üks meeskond paraku väga selgelt ja kusagilt ei olnud ega ole näha, mille arvelt Rock võinuks või võiks ühegi võidu ära võtta.\nKõigi aegade igavaim finaalseeria kahjuks.\nNÕus, Kalev võtab siit kindlalt 4-0, ei usu et üheski mängus vahe alla 10p jääb\nVisketabavuse kohapealt: Rock alustas kolmestega 1/15 ja vabavisetega 1/8... ehk Kullamäe mõtles neid numbreid. Rock ju võttsi päris kõvasti rohem ründelauda kui Kalev, aga tavaliselt pandi ka teised visked mööda.\n15 Mai 2015, 00:22\nLiitunud: 10 Dets 2018, 09:49\nSamuti selgus, et Saarel oli eelmisel hooajal tõenäoliselt ülekoormusest (mängis HITO eest meistriliigas, Ida-Viru meistrikatel, noorte meistrikatel, U20 euroliiga (EYBL); Audentese eest esiliigas + trennid) probleeme vererõhu ja peavaludega, mistõttu ta kaheks kuuks platsilt kõrvale jäi. EM mängus Itaaliaga tegi ta viga seljale ning mängis ülejäänud turniiri valuvaigistite toel. See häda on taandumas ja midagi hullu pole.\n25 Juun 2019, 21:28


NALJA TÄIS ÕHTUSÖÖK MALLUKAGA TEMA LEMMIKUS SÖÖGIKOHAS SNOOB RESTOS – Mina Aitan – Heategevuskampaania\nMÄNGUS OSALEMISEGA AITAD: Eesti Vähihaigete Laste Vanemate Liit\nMariann Treimann on rohkem tuntud nime all Mallukas – aus ja avameelne blogija, kelle tegemistega vähemal või rohkemal määral ilmselt me kõik kokku oleme puutunud. Tema otsekohene ning konkreetne arvamus tulevad selgelt välja (musta) huumorit ja ilma filtrita päris elu kajastavates blogipostitustes. Vahel meelelahutuslikes. Vahe elulistes ning vahel kasulikes – igaühele midagi. Mallukas ütleb ka ise enda kohta, et ta on abikaasa ühele, ema kolmele ning blogija tuhandetele. Ja ta ei liialda – nimelt on Mallukas Eesti kõige loetum blogija.\nMarianni moto on võtta vabalt ja elada elu lõbusalt. Ja see tuleb tal pagana hästi välja. Üks on kindel – igav temaga ei hakka, vabalt saab end tunda ja juttu jätkub kauemaks, eriti kui vein mängus on. Klaasid täituvad ja ees ootab meeletult vahva ja humoorikas õhtu. Igati hea ka kõhulihastele!\nMariann Treimann on öelnud “Mina aitan!” – aita Sina ka ja võid juba õige pea sumedat suveõhtut nautida Mallukaga veiniklaase kokku lüües, head toitu süües ning elu nautimas tema lemmikrestos Snoob. Täpselt Malluka moodi.\nMakse selgitus: Mina Aitan Mariann Treimann\nAuhinnas sisaldub ühine õhtusöök Mariann Treimanniga tema lemmiksöögikohas Snoob Restos.\nKäesoleva auhinnamängu sponsor on Snoob Resto.\nEesti Vähihaigete Laste Vanemate Liit on loodud 1992. aastal eesmärgiga aidata vähihaigeid lapsi ning nende vanemaid. Organisatsioon koondab vähihaigete laste vanemaid, kes tunnevad vajadust kuuluda vähihaigete laste vanemate kogukonda, saada tuge ning olla toeks ka teistele vanematele.\nHädasolijate vajadused ei ole piiridesse seatavad, ei saagi olla, seetõttu ei ole jäigad ka organisatsiooni tegevussuunad ning pakutav abi lähtub eelkõige abivajajate soovidest.


Soome politsei kontrollib tõhustatult ravimite müüki tänaval - eestinen\nSoome politsei kontrollib tõhustatult ravimite müüki tänaval\nSoome politsei andis teada, et on tõhustatud korras hakanud kontrollima ravimite ja uimastavate ainete müüki tänaval. Politsei enda tähelepanekute ja inimeste vihjete põhjal toimub müük metroo ligidal, eriti jaamade sissepääsude juures, kus kaubeldakse avalikult retseptiravimite ja uimastiteks liigitatud tablettidega.\nPealtnägijate väitel on ravimite müük erakordselt avalik ja tablette on pakutud noortele. Tänaval toimiv müük on lisaks selle ebaseaduslikkusele ka häiriv, aga see see võib olla ka ohtlik. Tablettide päritolu ja sisalduse kohta pole mingit infot. Nende tarvitamine kujutab endast suurt ohtu, mida noored ei oska aimata. Vanemate ja teiste täiskasvanute, näiteks kooliõpetajate roll on rääkida sellest laste ja noortega.\nSelleks, et politsei teaks kohe sekkuda, tuleksa tabletimüügist tänaval anda teada telefonile 112. Teade puhul on tähtis täpne asukoht ja müüjate tundemärgid ning muud detailid, kui neid on.\n25. jaanuar 2021, 13:48


Esiründaja maha müünud Leipzig tuli, nägi ja šokeeris Atleticot! – Jalgpall24\nEsiründaja maha müünud Leipzig tuli, nägi ja šokeeris Atleticot!\nAvaldatud 14.08.2020; 00:11\nAutor Jalgpall24.ee 14.08.2020; 00:11\nMeistrite liigas toimus neljapäeval teine veerandfinaalmäng, milles RB Leipzig võttis üllatusvõidu turniiri soosikute hulka kuuluva Madridi Atletico üle.\nAtletico on viimastel aastatel järjepanu Meistrite liiga võitu noolimas, kuid alatasa ebaõnnestunud. Nüüd oli vaja nelja hulka pääsemiseks seljatada RB Leipzig, kes küll alistas kaheksandikfinaalis mulluse finalisti Tottenham Hotspuri, kuid esiründaja Timo Werner siirdus mõned nädalad tagasi ära Londoni Chelsea’sse ja nii oli selge favoriit nüüd ikkagi Atletico.\nKohtumist läks aga juhtima tänavu Saksamaa kõrgliigas kolmandaks platseerunud Leipzig. Avapoolajal väravaid ei nähtud, kuid 51. minutil andis Marcel Sabitzer hea tsenderduse paremalt äärelt trahvikasti ning täpse pealöögi tegi hispaanlasest keskväljamees Dani Olmo. Atletico siiski viigistas, kui 71. minutil võitles Portugali ründetalent Joao Felix penalti välja ja 20-aastane mängumees realiseeris selle ka ise ära. Lisaaeg oli juba õhus, aga Leipzig polnud veel lõpetanud. Manchester City’st välja laenatud vasakkaitsja Angelino leidis kaks minutit enne normaalaja lõppu ameeriklase Tyler Adamsi karistusala lähistel üles, kes sai teha vabalt pealelöögi ning Stefan Savici rikošetist oli 2:1 ehk lõppseis olemas.\nReedel on Meistrite liigas vastamisi Barcelona ja Müncheni Bayern ning laupäeval selgitavad neljanda poolfinalisti välja Manchester City ja Lyoni Olympique.\nPrevious Post Kroos: sain Müncheni Bayernis tähtmängijaks, sest valetasin klubile\nNext PostInteri endine president: klubil on olemas kõik, et Messi palgata; Lukaku osas võtan sõnad tagasi


Bank of America teenib 8,3 miljardit dollarit - Äripäev\nBank of America teenib 8,3 miljardit dollarit\nFredy-Edwin Esse, California 30. august 2011, 10:48\nUute rahvusvaheliste standardite jõustudes enda kapitalistruktuuri parandav USA suurim pank Bank of America nõustus müüma ligikaudu poole enda osalust Hiina suurpangas China Construction Bank.\nIsikuid tuvastamata teatas Bank of America, et grupp investoreid ostab sel kvartalil 13,1 miljardit aktsiat, millega BofA teenib 8,3 miljardit dollarit, vahendab Bloomberg. Lisaks arutavad pankade juhid strateegiliste sidemete arendamist.\nConstruction Banki aktsiat tegid järsu hüppe pärast seda, kui BofA teatas, et säilitab poole enda osalusest turuväärtuselt maailma suuruselt teises pangas ehk ligikaudu 10%. BofA tegevjuhi Brian Moynihani sõnul on koostöö kahe panga vahel olnud mõlemale poolele kasulik.


Raplamaa – Põhja-Eesti rännuteed\nVEEDA JÕULUD RAPLAMAAL\nVäike ja armas Rapla maakond kutsub sind endale jõuludeks külla! Pole vahet, kas sulle pakuvad huvi kultuurisündmused, soovid veeta aega värskes õhus või nautida piparkoogi lõhna vanas ja väärikas mõisas, Raplamaa üllatab igal sammul.\nLooduse imed, Seiklushimu\nMeie ajakirjanik Janek Šafranovski sõitis safarile! Uudistage, kuhu ta läks, mida seal tegi ja mida nägi.\nParim aeg loomade nägemiseks on päikesetõusu ja päikeseloojangu ajal. Seega vara hommikul üles, kaasa laetud akudega fotokas ja teele. Seekord väldime lennusõitu Aafrikasse ja suundume metsikusse Kesk-Eestisse, Raplamaale Toosikannu loomaparki. Meie matkajuhiks on Valdo Virvelaid, Toosikannu Puhkekeskuse tegevjuht ja parim asjatundja sellel alal.\nEsimene peatus on juba kümmekond minutit peale väljasõitu. Meie ei märka esialgu midagi, kuid Valdo terav pilk on suunatud eemal olevale metsalagendikule. Peagi märkame ka meie eemal hommikuhämaruses tumedaid kogusid, mis osutuvad sigadeks. Metssigadeks muidugi. Vaprate fotohuvilistena hakkame enda arust pehmete luuresammudega sigadele lähenema. Kostab loomade hääli. Kui juba tundub, et seakari on meie lähenemist pelgama hakates metsa pagenud, läheneb äkki üksik kult, kes ei tee sugugi häält, mis kõlaks just sõbraliku tervitusena. Lähedal on vaatlusplatvorm, mille trepile me urbaniseerunud loodushuvilistena hakkame alateadlikult lähenema. Kult liigub kaares ümber meie ja meie vaatame järjest rohkem fotosilma asemel trepi poole. Õnneks läheneb Valdo, kes seletab kuldi käitumist. Nimelt ei ole metssead kõige teravama nägemisega ja informatsiooni saamiseks liigub kult ümber meie saamaks meie kohta lõhnateavet. Vist ei pea põgenema… Ilm on veel pime ja normaalseid pilte ei saa keegi.\nHobuseraud toob õnne, see on kindel! Millal inimesed sellest esmakordselt aru said, pole tänapäeval enam täpselt teada. Vanimad teated sellest uskumusest ulatuvad muistsete keltideni, kes olid omal ajal Euroopa sepakunsti pioneerid. Teadlased on arvanud, et üks põhjuseid võis olla hobuseraua sarnasus kuuga, mis oli muistse kuujumalanna sümboliks. Kuu kultus seostus omakorda öö ja viljakusega, millest viimane just noorpaaridele oluline on.\nSamas on arvatud, et hobuseraud ja selle valmistamine seostub raua maagilise võimega, mis oma tugevuse ja tules karastumusega pahad vaimud eemal hoiab. Sepad on oma sellealase kunstiga muidugi omamoodi maagid.\nVARBOLA – EESTI RAHVUSLIKU KAHURVÄE HÄLL\nEestikeelne sõna kahur tuleneb sõnast kaha, mis sõnaraamatu järgi on „(varrega eseme) laiem nõgus ots“ ja nii pigem sobilik viskerelvade tähistamiseks.\nKui praegu Eesti kaitseväe kauglaskevõimekus jääb muust maailmast veidi maha, siis kaheksasaja aasta eest oldi siin varustatud maailma sõjatööstuse moodsaimate raskerelvadega – katapultidega. Tollal asus seda tüüpi relvastuse kohalik arenduskeskus just vägevas Varbola maalinnas.\nLäti Henrik jutustab, et taanlased, kes 1219. aastal olid oma kuninga Waldemar II juhtimisel Põhja-Eestisse tunginud, kinkisid varbolastele kui oma sõjalistele partneritele patarelli lõunast tulevate sakslaste vastu seismiseks.\n1222. aastal tungis seesama kuningas suure väega ka Saaremaale ja ehitas sinna kivist linnuse. Saarlased läksid suures hädas Varbolasse ja õppisid siinsete meeste käest patarellide ehitamise kunsti. Läinud tagasi Saaremaale, õpetasid nood omakorda teisi ja nüüd asuti taanlaste kantsi piirama 17 kiviheitemasinaga. Selle aja kohta on see väga suur hulk ja väärib igati tunnustust. Taanlased jäidki sellisele pommitamisele alla ja kindlus tehti nii maatasa, et tänapäeval ei tea keegi täpselt, kus see üldse asus.


tankodroom sinu mõtete šampoon: Veel üks algus\nVeel üks algus\nAlles praegu, 31-aastasena, jõudsin ma raamatuni „Sada aastat üksildust“. Ma olen alles veerandi peal, niiet olemuseni pole veel jõudnud. Aga algus on sellel raamatul väga hea. Ja hea algus on raamatu puhul väga tähtis, nagu ma mainisin ühes oma eelnevas sissekandes.\nNüüd siis nautige:\nPalju aastaid hiljem, kui kolonel Aureliano Buendia mahalaskjate rivi ees seisis, meenus talle kauge õhtupoolik, mil isa viis teda jääd vaatama.\nKohe avatakse kruvikeerajaga lugejas mitu luuki: hispaaniapärase nimega kolonel mahalaskjate rivi ees – see oleks nagu viide mingile Hispaania või Ladina-Ameerika kodusõjale. Kauge õhtupoolik aga on tripp tagasi lapsepõlve. Ja kaks asja kokku panduna – mingis kodusõjas valel pool võitlemise eest surma mõistetud kolonel meenutab mahalaskjate rivi ees ühte kauget õhtut oma lapsepõlvest. Tekitab ju tahet kaasa elada?\nJärgmine lause algab: „Tol ajal...“ Jah, tõepoolest, edasi lugedes saamegi teada koloneli lapsepõlvest, tema kodukülast ja ka sellest, miks ta sel hetkel mahalaskjate rivi ees seisis.\nKas hukkamine ka tegelikult aset leidis, või päästis koloneli viimasel hetkel mingi ime, sellest peate aga juba ise lugema. Sest ka mina ei tea veel seda :)\nGea ütles ...\noi, Tank! 6nnitlnm et l6puks selle geniaalse raamatuni j6udsid! No see lihtsalt PEAB igal inimesel loetud olema. Mitu korda.\n18 september, 2008 07:17\nPõim ütles ...\nKas sa tõesti siis lugesid kõigepealt "elada, et sellest jutustada" ning alles seejärel võtsid "sada aastat üksildust"?\n18 september, 2008 09:13\n"elada, et sellest jutustada" ootab järjekorras.\n18 september, 2008 12:19\nLugesin oma õe soovitusel seda, vist kui olin 16 . Kaifisin selle detilsust ja fiilingut, kohati lõhnad ja maitsed jõudsid sealt raamatust minuni. Peaks nüüd, pisut suuremana uuesti lugema. Vist oleks veel rajum.\n19 september, 2008 22:20\nkui ma seda kunagi lugesin, mõjus see väga masendavalt. Samas oli see nii hea, et tahtsin muud elulised toimetused kiiresti ära teha, et seda uuesti lugeda. ja mida raamatu lõpu poole, seda rohkem ootasin, et see raamat juba läbi saaks, sest see oli nii hea ja samas nii ängistav, et segas mul oma elu eleamast kergelt hingates. väga tugeva kujundiga raamat.\n23 september, 2008 10:20\nseda lauset nähes on mul alati hea meel. teine hea lause on "Macondos sajab". olen isegi yhe sellesisulise telegrammi saatnud.\n28 september, 2008 21:10


Kontaveit vs. Kanepi: keda pakuvad võitjaks kihlveokontorid? - Elu24\nKontaveit vs. Kanepi: keda pakuvad võitjaks kihlveokontorid?\n21. novembril on oodata aasta üht säravaimat spordisündmust, kui vastamisi astuvad kaks tipptennisisti Kaia Kanepi ja Anett Kontaveit. Mis panused on mängus kihlveokontorites ning keda peetakse hetkel favoriidiks, uurisime ennustusportaali Paf.com esindajalt Zoran Grojicilt.\n«Paf.com peab hetkel suurmängu favoriidiks Kaia Kanepit. Kohtumise koefitsiendid on üsna võrdsed kuid siiski veidi Kanepi kasuks. Kaia võidu puhul tagastame panuse 1.78-kordselt ning Anetti võidu korral 2,04-kordselt,» ütleb Zoran ning selgitab, et tulemus on hetkel selline kuna Kanepi on viimasel ajal näidanud kindlamaid tulemusi: «Põhjuseks siin see, et Kaia on viimasel ajal rohkem võistelnud ning näidanud üsna kindlat mängu.»\n«Hetkel arvame, et mängu võitja selgub kahes setis (koefitsient 1,57). Samas tuleb arvestada, et tegemist pole tiitlivõistluse vaid näidismatšiga, kus mängijad võivad tahta publikule pakkuda tavapärasest enam meelelahutust ning kumbki oma üleolekut kohe kahes setis näidata ei taha,» arvab Grojicit.\nErinevad koefitsiendid sellele matšile võib leida siit.\nKihlveokontor Unibet tabelis võib aga näha, et favoriidiks peetakse hetkel Anett Kontaveiti ning Coolbet´i ennustuskontoris on hetkel seis võrdne. Seega, panused kihlveokontorites on veel üsna lahtised.\nEesti Meedia Tennis Cup matš Kontaveit vs. Kanepi toimub 21. novembril Saku Suurhallis. Auhinnafond on 80 000 eurot – 50 000 võitjale ja 30 000 kaotajale. Tule ja ela harukordsele võistlusele kohapeal kaasa! Osta pilet Piletilevist!


armukadedus 10.03.04 / Psühholoogia\nTere. Olen oma mehega koos elanud 3 aastat. Viimased 1,5 aastat tunnen, et olen armukade (tema naissoost sõpradele, naissoost töökaaslastele). Siiani arvasin, et põhjuseta, nüüd avastasin, et ta on telefoni teel suhelnud inimesega, kes ei pidanud temaga enam kunagi suhtlema. Avastasin ma aga selle nii, et suutmata talitseda oma uudishimu, vaatasin oma mehe mobiiltelefonis tehtud kõnede nimekirja. Inglased ütlevad, et "curiosity killed the cat". Ma nean end tehtud teo eest ja tunnen end seda halvemini. Kuna ma ise käitusin halvasti sobrades tema asjades, siis ei saa ma temalt selgitust küsida, ilma et tema pahameele osaliseks langeksin (ja seda ma ei taha, sest vihkan tülitsemist kogu hingest). Ja nüüd saab minu armukadedus järjest hoogu juurde, sest kahtlen kõigis tema sõnades ja ei usu ühtegi tööalast reisi. Ma kardan meeletult, et kaotan ta, aga ei oska enam kuidagi käituda. Rääkida on temaga suhteliselt lootusetu, ta nimelt ei usu rääkimisse. Lisaks on ta kange ja kui ma prooviksin teda ähvardada, tõdeks ta lihtsalt, et kui sa pead, siis mine. Ma olen omadega täiesti ummikus. Palun aidake\nKõige kindlam viis kedagi kaotada on olla väga armukade ja usaldamatu. Mitte uudishimu ei tapa kedagi, vaid usaldamatus. Kardan, et Te kipute nüüd kõike, mida näete usaldamatuse tõttu pettusena nägema. Kas te võiksite teha mõtlemisharjutuse: leidke vähemalt viis erisugust seletust nimedele telefonis ja muudele asjadele, mis Teis usaldamatust põhjustavad.


Remonti läinud Eesti Rahvusraamatukogu avas Ülemiste keskuses raamatukapi - Ülemiste keskus\nEesti Rahvusraamatukogu peahoone on remondis ja ajutiselt on kolitud väiksematesse ruumidesse. Raamatud aga seetõttu riiulitele tolmu koguma ei jää, vaid jõuavad paljude kirjandushuvilisteni hoopis raamatukapi kaudu. Nii avati ka Ülemiste keskuses täna raamatukapp, mis võimaldab külastajatel mugavalt keskust külastades lugemist kaasa haarata või juba loetut tagastada.\nRaamatukapp ootab laenutajaid Ülemiste keskuse esimesel korrusel, Suur-Sõjamäe poolse sissekäigu juures, ning on avatud keskuse lahtiolekuaegadel. Kapp jääb külastajatele avatuks tähtajatult. “Loodame, et pealinna tuiksoonel avatud raamatukapp parandab veelgi raamatute kättesaadavust. Ülemiste on asukoha poolest ideaalne, sest raamatukapid asuvad parklate vahetus läheduses ja autoga on võimalik koju viia ka märksa suurem kogus kirjandust,” rääkis Rahvusraamatukogu peadirektor Janne Andresoo.\nPeadirektor lisas, et tänavusel raamatukogude aastal võiksid rohkem kasutust leida nii Ülemiste raamatukapp kui ka kõik teised raamatukapid ja raamatukogud üle kogu Eesti. Statistikaameti andmetel käib raamatukogus iga teine Eesti elanik, kuid selleks, et huvi raamatute vastu veelgi kasvaks, tuleb raamatute laenutamine teha võimalikult mugavaks. “Me oleme Euroopas küll ühed kõige usinamad lugejad, aga tõsi on ka see, et häid harjumusi tasub alati kasvatada.”\nÜlemiste keskuse juht Guido Pärnits usub, et raamatute soetamine on investeering iseendasse, kuid julgustab inimesi ka neid laenutama. “See on hea võimalus avastamaks uusi kirjanduspärleid. Samuti on see mugav lahendus näiteks tudengitele, kes soovivad erialakirjandust laenutada või miks mitte ka koolilastele kohustusliku kirjanduse näol. Raamat on hea ja hariv seltsiline,” sõnas Pärnits.\nESTERi vahendusel saab Ülemiste keskuse raamatukappi tellida kõiki meelepäraseid raamatuid ning seejärel need sinna ka tagastada. Raamatute saabudes tuleb vastav teade e-postile ja kapist saab need kätte ID- või raamatukogukaarti kasutades. Raamatukapp on avatud keskuse lahtiolekuaegadel ehk iga päev kell 8-22.


Kartulisalat ja rämpstoit? Kuidas su keha laguneb kullastunud rasva\nAlakaal võib põhjustada palju terviseriske, nagu nõrgenenud immuunsüsteem, aneemia, juuste väljalangemine ja luutiheduse vähenemine. Nad on alati seal, et meid hoida ja kaitsta, samal ajal palju lärmi tegemata ja tähelepanu nõudmata. Mis rasva teie kehale on? Rasva omastamine on keerulisem ja aeganõudvam süsivesikute ja valkude omastamisest. Seda saab hõlpsasti teha, kui sööte kogu toitu majas, kus ta ei tööta või teeb mingit harjutust ega ole võimeline toitma. Nad tegelevad saja erineva ülesandega samaaegselt, kamandavad, transpordivad, kaitsevad, hoiavad majapidamist korras ja aitavad kõike tasakaalus hoida.\nVõib olla ekslik arvamus, et kuna päevalille- ja oliiviõli on küllastumata, siis on selle peal toidu küpsetamine ohutu ja isegi tervislik. See ei ole tõsi. Me räägime rasvast normaalsel temperatuuril, kuid kui hakkate seda töötlema kõrgel temperatuuril, muutub selle rasva koostis ja see ei ole enam kasulik. Pealegi on nende rasvade sulamistemperatuur üsna madal, seetõttu moodustuvad väga kõrgel temperatuuril neis kantserogeenid, mis põhjustavad kehale märkimisväärset kahju.\nSiiski võiksid kõigil olla toitumist ja meie endi imekspandavalt ja absoluutselt lahedat organismi puudutavad algteadmised.\nPaljud uuringud kinnitavad, et meie toidus on üsna palju oomegarasvhappeid, kuid omegast on kriitiliselt puudus. Korrapärane Omega-3 rikkalike kalaroogade tarbimine võib olla materiaalsest vaatepunktist üsna keeruline, seetõttu soovitan neid võtta toidulisandina.\nLisage oma dieeti kindlasti Omega Kui te pole kindel, kas tarbite piisavalt Omega-3 ja tõenäoliselt te seda ka teete, kuna nende rasvade hulka kuulub ainult keskmine ülemere dieetsiis lisage oma dieeti kindlasti Omega-3 toidulisand, vähemalt 3 kapslit päeval, söömise ajal Ka palmiõli zeal fat burner hea?\nJa siin saate küsida salakavalat palmiõli. Lõppude lõpuks on see täpselt nagu päevalill ja oliiv, see on taimne. See on nii ja nagu ma eespool märkisin, on peaaegu kõik taimeõlid kasulikud. Erinevalt palmi- ja kookosõlist. Need rasvad ei ole taimse päritolust hoolimata küllastumata. Need kuuluvad küllastunud rasvade rühma, mille tarbimist tuleks piirata ja neist räägime järgmises osas.\nKüllastunud rasvhapped Küllastunud rasvhapped on toatemperatuuril tahked, seega on ka toit, milles need sisalduvad, peaaegu alati tahke: veiseliha, sealiha, või, juust ja jäätis. Neid nimetatakse küllastunud, kuna need sisaldavad suures koguses vesinikku iga süsiniku aatomi kohta on selles vesinikuga ühend Küllastunud rasvhapete tarbimist tuleks minimeerida, sest nende pidev kasutamine suurtes kogustes põhjustab südame-veresoonkonna haiguste tekke riski.\nKüllastunud rasvhapete pidev tarbimine viib rasvade sadestumiseni, sest erinevalt küllastumata rasvhapetest settib see rasv meie külgedele väga lihtsalt ja kiiresti. See asetub kõige raskemates tsoonides meestel on see kõht, naistel on puusad. Salakavalus peitub ka selles, et tulevikus on seda rasva kõige raskem põletada, see tähendab, et kaalu langetamisel läheb see viimaseks.\nÜldiselt pole sellest mingit kasu - üks pidev kahju. Kuid küllastunud rasvade tarbimise täielik piiramine ei toimi, kuna neid leidub väga paljudes roogades peaaegu kogu lihaskuid on toite, kus on eriti palju küllastunud rasvu - need on kondiitritooted koogid, saiakesed, saiakesednii et kui piirate midagi, siis nende toodete tarbimine.\nKõik ülaltoodu toob kaasa täiendavaid terviseprobleeme ja probleeme figuuriga Küllastunud rasvad on tavapäraselt kahjulikud. Miks tinglikult? Kuna väikestes kogustes ei suuda nad endiselt kahju tekitada ja me vajame neid osaliselt kolesterooli tootmiseks. Sama ei saa öelda viimase rasvatüübi - transrasvade - kohta. Sellest peate kindlasti loobuma, see on nemad. Transrasvad: mis see on? Kui küllastunud ja küllastumata rasvad on looduslikud rasvad, siis transrasvad on inimese käsitöö, nimelt toiduainetööstus.\nTransrasvad kuidas su keha laguneb kullastunud rasva vedelate õlide muundamisel tahkeks olekuks. Biokeemia õpikutes kujutatakse rasvamolekuli tihti nagu E-tähte, mille iga kriipsu otsas on üks rasvhape. Rasvhapped võivad omakorda olla küllastunud, monoküllastamata, polüküllastamata või hüdrogeenitud ehk transrasvhapped. Ühes rasva molekulis on pea alati kombinatsioon erinevaid rasvhappeid.\nKüllastunud ja küllastumata rasvad: millised on kahjulikud? - Teraviljad May\nNäiteks võib ühe glütserooli küljes olla korraga küllastunud ja küllastamata rasvhappeid. Seega on kõikides toitudes, nii taimsetes kui loomsetes, alati igasugu erinevaid rasvhappeid. Kui me räägime lihast ja piimatoodetest kui küllastunud rasva allikast, siis tähendab see tegelikut seda, et neis toitudes leiduvad rasvad koosnevad peamiselt küllastunud rasvhapetest, aga mitte täielikult.\nOliiviõli, mis on väga hea monoküllastamata rasvhapete allikas, sisaldab samas ka küllastunud rasvhappeid. Seda lihtsalt väikses koguses, aga siiski. Rasvhapped ise on süsivesiniku ahelad.\nRasv on, nagu ka kõik süsivesikud, kombinatsioon hapniku, süsiniku ja vesiniku aatomitest. Sellisena vaadates ei tundugi rasv niivõrd hirmutav toitaine. Rasvast räägitakse tihti kui millestki halvast, millestki, mis teeb paksus, mis tõstab haiguste riski, mida tuleb karta ja vältida.\nAga rasval ei ole tegelikult selliseid kurjasid kavatsusi nagu vahel mulje jääb. Isegi küllastunud rasval mitte. Tegemist on lihtsalt molekulidega, mis meie keha biokeemiaga tantsivad. Ükski toitainegrupp ei ole iseenesest ebatervislik ega suuda üksipäini põhjustada komplekseid haigusseisundeid nagu südamehaigused, vähk või diabeet. See, kuidas toidus leiduvad rasvad meid mõjutavad, oleneb kontekstist, kogustest ja kooslustest.\nTransrasvade topeltside on trans asendis. Cis ja trans viitab sellele, kuidas vesiniku aatomid topeltsideme ümber asetsevad. See määrab rasvhappe kuju. On palju toite, mis aitavad teil kehakaalu tõsta ja saada kõik keha toitumiseks vajalikud toitained.\nKoostage menüü, mis sisaldab rohkem kui 3 toidukorda päevas. Suurendage söögikordade arvu rohkem kui 5 toidukorrani päevas, mis võib sisaldada suupisteid kogu päeva jooksul. Veenduge, et söögikord oleks toitumisega tasakaalus. Iga toidukord peaks sisaldama piisavalt süsivesikuid, valke ja küllastumata rasvu.\nNeed on 3 kõige kasulikumat toitainet kehakaalu tõusuks. Söömine sagedamini ja tervisliku toidu lisamine dieedile võib olla veidi kulukas. Seetõttu peate uue dieedi jaoks olema uue kulutuskava. Koostage vastupanukoolituse kava. Lisaks rasva suurenemisele võib lihaste suurenemine aidata ka kaalutõusu. Vastupanukoolitus aitab sisse tõmmata kõiki toitaineid, mida te lihaste kasvatamiseks sisestate. Lihasmassi suurenemine tagab, et saate säilitada jõudu ja üldist tervist, lisades samal ajal rasva.\nMuidugi vajate oma kehakaalu suurendamiseks rasva, kuid kõik rasvad pole ühesugused. Küllastunud rasvad ja transrasvad aitavad kehakaalu tõsta, kuid tõstavad ka kolesteroolitaset ning südame-veresoonkonna haiguste riski. Teiselt poolt aitavad küllastumata rasvad vähendada südame-veresoonkonna haiguste riski ja tugevdada immuunsust. Veenduge, et igal söögikorral oleks küllastumata rasvade allikas.\nKaalu saavutamisel peate keskenduma nendele "headele rasvadele", et saavutada rasvade tervislikku kasvu ja saada ikkagi kõik keha jaoks vajalikud olulised toitained. Pähklid, maapähklivõi, rasvane kala nagu lõhe ja makrell ning avokaadod sisaldavad rikkalikult küllastumata rasvu ja kaloreid ning pakuvad teile olulisi toitaineid. Lisage need kogu päeva söögikordade või suupistete hulka.\nSöö täisteratooteid või täisteratooteid, mis sisaldavad palju süsivesikuid. Süsivesikud toimivad keha energiaallikatena. Kui te ei põle energiat, salvestatakse see rasva kujul ja aitab kaasa kehakaalu tõusule. Pärast rasva on süsivesikud kaalutõusu olulised tegurid, seega peate oma dieeti lisama rohkem süsivesikuid. Keskenduge statistika kaalulanguse sailitamine tarbimisele valgetes teraviljades leiduvate süsivesikute asemel.\nValged teraviljad on pleegitatud ja töödeldud, nii et nad kaotavad suurema osa olulistest toitainetest. Üldiselt on selleks kolm võimalust: süüa lõunasöök töökohas või selle lähedal asuvas söögikohas võtta toit kodust kaasa ja seda võimalusel soojendada osta toit poest. Söögikohas võiks pöörata tähelepanu sellele, et toit sisaldaks rohkelt köögivilju kas salatina või kuumtöödeldult. Eelistada kala- ja linnuliharoogasid, lisandina tatraputru või kartulit.\nVäga hea valik on ka koduse toidu kaasavõtmine ja selle soojendamine, sest olete selle teinud ju täpselt sellise, mis maitseb ja on kooskõlas kaalualandamise eesmärgiga. Kõige kuidas su keha laguneb kullastunud rasva on lõunasöögi leidmine poest, sest enamik valmistoite kipuvad olema liiga soolased ja liiga rasvased ning kuumleti tooted on tänu kuumas seismisele kaotanud enamiku oma vitamiinidest. Õhtuse ülesöömise vältimiseks ongi vajalik süüa korralikult hommiku- ja lõunasööki ning väiksemaid vahepalasid.\nÕhtusöögiks sobib samuti puder näiteks tatrapuder. Sinna kõrvale või selle asemel võib süüa rohkesti köögivilju sisaldavat toitu püreesupp, vormiroog, hautis, vokiroog, soe või külm salat vm. Toidud võivad olla valmistatud ainult köögiviljadest või lisada neile pisut kana, kala, taist liha, muna või kodujuustu. Salati maitsestamiseks kasuta pigem õli-õunaäädikakastet või maitsestamata jogurtit hapukoore ja majoneesi asemel. Kui hapukoorest-majoneesist kuidagi loobuda ei suuda, valige poest madalama rasvasisaldusega tooteid.\nKui vähegi võimalik, ärge soojendage õhtusöögiks poest ostetud valmistoite ega valmistage toitu pooltoodetest.\nKüllastunud ja küllastumata rasvad - kõige lahedam ja arusaadavam teave selle kohta\nNeed kipuvad olema väga soolased ja ka suhteliselt rasvased. Kui pakendil puudub info toote toitainelise koostise kohta ja te ei näe toidu energia- ja rasvasisaldust, siis jätke toode parem ostmata.\nKui tingimata tahate juurde dipikastet, valmistage see ise maitsestamata jogurtist. Näljatunde peletamiseks võib võtta ka näkileiba, paar kuivatatud puuvilja, juua taimeteed.\nMis vahe on küllastunud ja küllastumata rasval\nSiiski võib ka rukkileiva energiasisaldus kõikuda — kcal grammi kohta. Eelistada võiks madalama toiduenergia sisaldusega leiba. Segamini ei tohiks ajada teraleiba ja seemneleiba. Köögiviljad ja puuviljad: Köögiviljad on kaalualandamise seisukohalt kõige tähtsamad. Ühe köögiviljaportsjoni energiasisaldus on keskmiselt 30 kcal.\nMõned puuviljad on väga energiarikkad nt banaan, viinamarjad ning nende suurtes kogustes söömist tuleks kindlasti vältida.\nToorjuust sobib hästi kasutada ka võileivamäärdena katterasvade asemel.\nVahel võib nautida ka koorejäätist, kuid eelistada madalama rasvasisaldusega sorte, mis ei ole kaetud glasuuriga. Liha, kana, kala, munad: Üks portsjon selle grupi toiduaineid annab umbes 80 kcal. Eelistada väiksema rasvasisaldusega kvaliteetset tailiha lihaveise- või seafileed. Broileri- ja kalkuniliha puhul valida filee või kintsuliha ja loobuda nahast, mis sisaldab palju rasva. Hoolega tuleks jälgida toidu märgistust, kuna näiteks õrnsoola kanafilee võib sisaldada tunduvalt vähem fileed kui maitsestamata kanafilee, seevastu aga rohkelt soola.\nHapukoore ja vahukoore asemel kasuta salatites ja teistes roogades maitsestamata jogurtit või piima. Kui valid söögiks midagi rasvarikast nt sealihakasteeelista lisandiks näiteks keedetud riisi praetud kartulite asemel. Ostes poest valmistoitu, loe märgistust, et valida sarnaste seast väiksema küllastunud rasvhapete sisaldusega toode. Väldi peitrasva sisaldavaid tooteid, mille vajalike vitamiinide ja mineraalainete sisaldus on väike, näiteks vorstitooteid, saiakesi, küpsiseid, pirukaid, šokolaadi.\nVähenda prae koostises oleva lihatüki kogust, selle asemel tarbi rohkem köögivilju. Kui rasvade kogus kipub jääma liiga väikeseks, lisa menüüsse pähkleid, kuidas su keha laguneb kullastunud rasva ja seemneid. Küllastunud rasvhappeid saame rohkem nähtava või peitrasvaga lihatoodetest näiteks viinerid, vorstid, peekon ja väga rasvastest piimatoodetest rõõsk- ja vahukoor, rasvased juustud, võiaga ka paljudest küpsetistest. Polüküllastumata rasvhappeid oomega-3 ehk α-linoleenhape ja oomega-6 ehk linoolhape nimetatakse asendamatuteks, sest neid ei suuda inimese organism ise sünteesida ja seega tuleb neid saada toiduga.\nKuna meie toidus on polüküllastumata rasvhapetest ülekaalus oomegarasvhapped, siis oleks oluline suurendada oomegarasvhapete tarbimist, mida saab rasvastest merekaladest ja meresaadusest, rapsi- ja linaõlist. Oluline on oomega ja oomegarasvhapete omavaheline tasakaal, soovimatu kaalulangus pes avaldus peaks olema või äärmisel juhulkuid meie tarbitavas toidus on see suhe umbes Oomegarasvhapete rohkus toidus viitab mitmete haiguste riski kasvule, näiteks aterosklerootilisele südamehaigusele, osteoporoosile, astmale, äkksurmale, ekseemidele.\nMono- ja polüküllastumata rasvhapete allikad on: kala, pähklid ja seemned, toiduõlid va palmi- ja kookosõlid. Kolesterool Kolesterool on inimese elutegevuseks vajalik, sest see on oluline sapphapete, steroidhormoonide sh suguhormoonide ja D-vitamiini tekkimiseks organismis.\nSamuti on see ka rakukoostises hädavajalik komponent. Kolesterool on loomset päritolu ja seega taimset päritolu rasvades ei esine.


Kokkama Ragnega: juuli 2017\nMinu soovitused: milliseid toidukohti suvepealinnas Pärnus külastada (2017)!\nPaar aastat järjest olen ma siia blogisse püüdnud kirja panna oma lemmikud toidukohad, mida soovitan ka teistel Pärnus olles külastada (vaata näiteks SIIT ja SIIT). Kui miskit Pärnust ei tea, siis on ju hea mõned soovitused abiks võtta:) Ühesõnaga olin ma kindel, et sel aastal jääb see loetelu kirja panemata, kuid soojade ilmade tulekuga sain ka oluliselt tihedamini tuttavatelt kõnesid küsimusega, et kuhu Pärnu tulles einestama võiks minna?! Niisiis väike ülevaade minu poolt soovitatud kohtadest. Toidukohtadest, mis mulle on sel aastal muljet avaldanud ning kus loodetavasti ka teised maitsvat lõuna- või õhtusööki nautida saavad. Nimekirjas on täiesti minu enda lemmikud ning kindlasti ei ole tegemist sponsoreeritud postitusega. Loetelus on üsnagi erinevaid toidukohti, mõni sobiv kohvitamiseks, mõni kiireks kehakinnitamiseks, mõni sobiv jällegi nauditavaks õhtusöögiks. Nii, et kui olete oma einestamissoovid kindlaks teinud, siis loodetavasti leiab nii mõnigi endale sobiva!\nPS! Tegemist ei ole paremusjärjestusega - ladusin lihtsalt kõik oma lemmikud ritta!\nSee on vist küll Pärnus üks kuulsamaid kohvikuid üldse. On ka põhjust, sest selle armas sisekujundus, isuäratav menüü ning veel isuäratavamad koogikesed lihtsalt tekitavad sellise õduse olemise ja meeleolu. Supelsakste menüü on ka viimaste aastatega üha rohkem indu juurde saanud ning üha enam kohvikule omase näoga. Ja lastele on sellest aastast sisehoovis olemas oma seenekiosk, kus võimalik osta maiustamiseks jahutavat jäätist. Suvisel ajal on muidugi tihtipeale seal rahvast nii palju, et kohti pole võimalik saada. Siiski tasub sisse astuda ja loota parimat:)\nMa ei ole Mon Ami restorani menüüs vist kordagi veel pettunud ning enamus mu tuttavaid on samal meelel. Koogivalik on ka ülimalt silmailu pakkuv ning maitsemeeli paitav. Tasub kindlasti sisse astuda! Kahjuks ei ole sealne terrass nii õdus, kui olla võiks, See-eest on aga restorani ruumid hubased ning sobivad ideaalselt õhtustamiseks.\nMa olen alati olnud selle restorani pooldaja ning ka tuttavatele seda kohta soovitanud. Minu hiljutine külaskäik sinna lõunatamiseks ainult kinnitas seda. Menüü on meeldivalt lühike ning väga kindlate toorainetega. Väga lennukaid komponente menüüs ei kohta. Aga see ongi hea - minnakse seda teed, mis on kindel ning hästi õnnestub. Proovige menüüst kindlasti veise haket ning tuhaküpsisega toorjuustukooki;) Teenindus ka ülimalt meeldiv!\nOn nii ja naa emotsioone, kuid siiski kaldub kaalukauss positiivsete mõtete suunas. Seega, otsige Papli tänavalt üles restorani rohekas maja ning astuge sisse! Sobib hästi nii lõunatamiseks kui ka õhtustamiseks!\nPärnu Raekoja hoovis asub pisike restoran. Suvisel ajal on suureks plussiks loomulikult äärmiselt mõnus ja meeldivalt suur terrass, kus täpselt paras veidikeseks aeg maha võtta ning head ja paremat nautida. Menüü on jällegi meeldivalt lühike, kuid täpselt paras, et iga külaline endale miskit meelepärast leiab. Siit aga pisike nurin - miks on suvisest menüüst kadunud imeline šokolaadi fondant ning lillepotis serveeritav Tiramisu?\nKui Supelsakste kohvik täis, aga soovite kiiresti miskit süüa, siis astuge peaaegu, et üle tee asuvasse Poisi Einesse. See koht on muidugi tuntud oma hiigelsuurte vrappide poolest, kuid tegelikult pakutakse seal ka imehäid ja lihtsaid salateid, nostalgilisi kohupiimapalle, einevõileibasid ja minu lapse lemmikuid - kohapeal valmistatud paneeritud kana-ampse!\nMinu viimase aja hea avastus. Tegemist on toreda lõunasöögikohaga, kus meeldiv peatuda kosutavaks kehakinnitamiseks. Maja taga asub suur terrass. Rahakotisõbralikust menüüst leiavad kindlasti ka lapsed endale meelepärase! Ma olen vaimustunud muidugi sealsest omletist peekoni ja juustuga, mida menüüs ei kohta ... aga kui küsite, siis kindlasti saate seda tellida;)\nPiccadilly asub Pärnus niinimetatud kohvikute tänaval. Kohas, kus asuvad ka kohvik Mahedik, Mum Cafe ja sõõrikukohvik. Menüüs liha ei kohta ning enamik roogasid on laktoosi- ja gluteenivabad. Piccadilly koogivalikust leiate hulgaliselt tervislikke, kuid maitsvaid koogikesi. Hommikusöögimenüü on ka olemas!\nPisike ja lihtne kohvikuke, kus on ennekõike ülimalt isuäratav koogivalik. Ma olen lummatud sealsest Napoleoni koogist. Toitudes samuti pettuma ei pea - lihtsad ja kodused. Siiski - palun serveerida kohvi pisut suuremast tassist:)\nNimi ütleb juba kõik ehk siis, kui olete mereannisõber, siis kiigake turuhoones asuvasse toidukohta, mis on alates sellest kevadest suurem ning ka interjöörilt uue väljanägemisega!\nTaas minu üks aegumatuid lemmikuid. Pisike kohake, kuid toidud on nii maitsvad. Sealne, imelise käega kokk teeb köögis imesid! Seega väärib Lime Lounge kindlasti külastamist. Eriti just suvisel ajal, kui saab pleedi sisse mässituna terrassil head ja paremat nautida. Teenindust kiidan ka:)\nLoodetavasti sain nüüd kõik ilusti kirja ning ükski lemmik välja ei jäänud. Mis ma olen aga märganud on see, et kui veel mõned aastad tagasi langes siinsetest toidukohtades suvisel ajal teeninduskvaliteet alla igasuguse piiri, siis nüüd on see pigem väga harv nähtus. Rõõm! Lisaks ei saa mööda jalutada legendaarsest Sõõrikukohvikust Pühavaimu tänaval, kus saab osta kõige värskemaid tuhksuhkruhärmatisega kaetud sõõrikuid ning nostalgilisi koogikesi. Siis veel minu kodu lähedal (Riia maanteel) asub nostalgiline Aara Kohvik, kus küpsetiste hulgas leiab nii mitmeidki häid pärle (kohupiimapirukat proovige kindlasti!) Hinnad on ka uskumatult soodsad. Lõpuks ka kohvik Mahedik, mis on nii mõnelegi juba teada-tuntud koht einestamiseks:)\nPS! Kas teadsite, et Pärnul on olemas täiesti oma õlu? Nimeks Pernauer, mis müügil vaid Pärnu toidukohtades ning mida mekkida võiks;)\nKirjutas: Ragne at 10:46 13 mõtet\nMa joon igapäevaselt kohvi, vahest liiga palju, kuid üldjoontes püüan seda ikka mõistlikult tarbida. Hommikune kohv on alati kuidagi kõige nauditavam ja ehedam, mis annab päevale täpselt paraja tõuke. Õhtul on samuti juba traditsiooniks saanud tassike kohvi ning selle juurde killuke magusat ... mitte palju, aga miskit väikest, mis kohvi kõrvale hästi sobituks. Isetehtud trühvel on justkui rusikas silmaauku, mis õhtuse kohviga sobitub, kuigi üldjuhul lepin ka kompvekiga või mõne pisikese ampsuga. Täpselt parajaks ampsuks on needsamad kookostrühvlid, mis valmisid tegelikult täiesti kogemata lihtsalt ühest pisikesest mõttest. Välimuselt sellised kodused, aga maitselt said need väga maitsvad. Valmistamisprotsessis samuti miskit keerulist ei ole. Siiski soovitan kannatust varuda kookoshelveste jahvatamisel võiseks massiks, mis pisut aega nõuab. Mina kasutan mikserdamiseks oma chopperit, kuid samas saab selle tööga hakkama mistahes köögikombain või mõni muu selleks mõeldud jahvataja.\nKogus: 10-12 trühvlit\n2 sl (kuhjaga) sulatatud juustu\nMikserda kookoshelbed võiseks massiks. Seejärel sega kõik komponendid omavahel kokku ning veereta massist käte vahel pallikesed. Lase jahedas taheneda vähemalt 15 minutit.\nKäsi püsti, kes on sõltuvuses kodujuustust? Ma tõstan kohe kaks kätt hästi kõrgele-kõrgele! Kodujuust on üks minu nõrkustest ... seda on hea süüa nii soolase kui magusroana, suure ja väikese näljaga ning mis tahes hooajal! Suvisel ajal on see muidugi kõige tänuväärsem toit. Mida siis sellega teha? Üks imehea idee on see pista salatisse. Ma ei tea, kas olen seda retsepti juba varasemalt jaganud kuskil, kuid järgnevalt üks salat, kus kodujuust toimib imehästi kastmena (kui seda saab muidugi nii nimetada). Ühesõnaga püreestan kodujuustu kergelt ära ning segan ülejäänud komponentidega kokku. Selline meeldivalt lahjem versioon kooresest hapukoore- ja/või majoneesikastmest, mis maitseb imehästi. Niisiis kutsun Teid nüüd salatile:)\nKogus: Salatist jagub kolmele-neljale\n2 suut peotäit (jää)salatilehti\n25 g riivitudparmesani + lisaks kaunistuseks parmesanilaaste\n250 g grillitud/küpsetatud kanaliha\nHaki salatilehed, lisa riivitud parmesan, till, kanalihatükid. Rösti kuival, kuid kuumal pannil toortatart paar minutit. Lisa salatile. Maitsesta soola ja pipraga. Püreesta kodujuust ning sega koos sojakastmega salatisse. Serveeri koheselt!\nJagasin seda retsepti ka Rannamõisa linnulihablogis;)\nKirjutas: Ragne at 19:54 0 mõtet\nLabels: Kana , Kodujuust , Linnuliha , Salatid\nKirjutas: Ragne at 01:24 2 mõtet\nKirjutas: Ragne at 16:08 0 mõtet\nKirjutas: Ragne at 00:40 2 mõtet


katselooma maailm: motivatsiooniküsimus\nKirjutas laborihiir@ kell 22:54\nMurueit 1. veebruar 2008 09:28\nMotivatsiooniküsimus neh. Vaata, kui igapäevase söögi puhul ei anta talle liigselt valimisvõimalust, siis läheb enam-vähem kõik, mis kõhtu täidab, aga treeningute ja õpetuste jaoks ei ole see piisav. Treeningu jaoks peab pala ikka selline olema, mille pärast koer on nõus end ka liigutama, eriti sellised, aeg-ajalt laiskuse poole kalduvad koerad nagu bernad. Siis tuleb võtta appi kavalus (nagu alati, tegelikult) ning rõhuda tema kitsaskohale - heale söögiisule, mida enda/treeningu huvides ära saab kasutada. :p Treeningpala olgu selline, mis paneb koera üsna käbedalt varbaid liigutama. :D :)))\nAga vaata, et sa teda siis üle ei premeeri/sööda - muidu saab kõht täis ja tavaline söök enam kaubaks ei lähe või saab kõht täis ja liigutamise motivatsioon kahaneb hoobilt kärbesuuruseks. Väike pinge peab ikka alles jääma kogu aeg treeningute puhul. Oluline oskus on ka õigel ajal ära lõpetada - et kuts liigselt ära ei väsiks ega tüdiks, siis tähelepanu hajub ja ei aita hea pala ka enam.


Tallinn osaleb kliimamuutustega kohanemise programmis – Pealinn.ee\nTallinn osaleb kliimamuutustega kohanemise programmis (0)\nAlbert Truuväärt/ suur uputus aastal 2016\n"Juba täna ei suuda olemasolevad sademetevee süsteemid paduvihmadega toime tulla," selgitas Tallinna abilinnapea Tõnis Mölder. "Tallinna osalemise vajalikkust EL projektis LIFE UrbanStorm ilmestab ka jaanipäevaeelne, 21. juuni paduvihm Tallinnas, kui sademete kanalisatsioon ei suutnud tulvavett vastu võtta ja tekkisid, esialgu veel, ajutised üleujutused."\nLinnavalitsus esitas Tallinna Linnavolikogule otsuse eelnõu “Osalemine Euroopa Komisjoni LIFE Kliimamuutustega kohanemise programmi välisprojektis “Säästlike ja kliimakindlate linna sademeveesüsteemide arendamine (LIFE UrbanStorm)”, mille eesmärk on tõsta linnade suutlikkust leevendada paduvihmadest tingitud üleujutusi.\n“Euroopa Liidu (EL) kliimamuutustega kohanemise strateegias käsitletakse linnu eriti tundlike aladena,” selgitas Tallinna abilinnapea Tõnis Mölder. “Juba täna ei suuda olemasolevad sademetevee süsteemid paduvihmadega toime tulla. Tallinna osalemise vajalikkust EL projektis LIFE UrbanStorm ilmestab ka jaanipäevaeelne, 21. juuni paduvihm Tallinnas kui sademete kanalisatsioon ei suutnud tulvavett vastu võtta ja tekkisid, esialgu veel, ajutised üleujutused.”\nTallinna Linnavolikogu otsuse eelnõu kohaselt osaleb Tallinna linn lihtpartnerina Euroopa Komisjoni LIFE Kliimamuutustega kohanemise programmi välisprojektis “Säästlike ja kliimakindlate linna sademeveesüsteemide arendamine (LIFE UrbanStorm)” projekti Tallinna linna poolse omafinantseerimisega 107 508 euro ulatuses ning volitab Tallinna Kommunaalameti juhatajat Tallinna linna nimel alla kirjutama projektis osalemiseks vajalikele dokumentidele. Projekti hoidjaks määratakse Tallinna Kommunaalamet.


Kuidas Prosper.com laenud töötavad laenusaajatele\nProsper.com asutati 2006. aastal kui üht algset online-peer-to-peer (P2P) laenuandjat ja see on endiselt suur isiklike laenude pakkuja. Kui otsite isiklikku laenu selliste vajaduste jaoks nagu võlgade konsolideerimine, on mõistlik oma otsingusse kaasata vähemalt üks online laenuandja ja Prosper on korralik valik.\nMis on Prosper.com?\nProsper.com on veebisait, kus laenuvõtjad ja laenuandjad kohtuvad. Esialgne nägemus Prosper.com'ist oli "laenude eBay", kus raha saavad inimesed saaksid laenu anda inimestele, kes vajavad raha.\nTraditsioonilistest pankadest ja krediidiühistutest laenuvõtmise asemel võite laenata suurematest laenuandjate grupist . Prosper toimib laenutagatisena, kuid ei anna teile raha ise. Selle asemel sobib ettevõte potentsiaalsete laenusaajatega investoritega, kes soovivad laenu finantseerida. Prosper teeb raha selle teenustasu eest.\nProsper.comi laenud on isiklikud laenud ja neid saab kasutada peaaegu kõike, mida soovite. Teil ei ole vaja kinnitust kinnitada . Selle asemel saate kinnituse teie krediidi ja sissetuleku põhjal. Võite laenu tagasi maksta kolme või viie aasta jooksul.\nProsper.com-i laenamine on sageli odavam kui krediitkaartide kasutamine. See muudab sobiva võimaluse kõrge intressimääraga võla konsolideerimiseks. See tähendab, et krediitkaardi edendamine võib võita Prosper.com'i vähemalt aastakümne jooksul, seega on alati väärt hinna võrdlemine.\nProsper.com-lt raha laekumiseks maksate intressimäära nagu ka mis tahes muu laenu eest ja maksate originaalmaksu, mida nimetatakse "lõppmaksuks". Intressimäärad ja tasud põhinevad teie krediidiskooril .\nMida parem krediit, seda vähem maksate, ja Prosperil on minimaalne krediidiskoori nõue 640.\nIntressimäärad: Prosper.comi laenude aastaintressimäär (APR) ulatub 5,99 protsendipunktist aprillini 35,99 protsendini APR. See määr sisaldab tasusid, kuid suurem osa sellest kuludest on teie intressikulud.\nÜldiselt on intressimäär endiselt madalam kui see, mida maksate krediitkaardiga.\nTasud: Prosper.com tasub sulgemistasu, mis väljub teie laenust. Selle tulemusena ei saa te kogu taotletud summat, mistõttu otsustate, kui palju laenu võtta.\nSulgemistasu algab 0,50 protsendilt laenuvõtjatele, kellel on suur krediit ja tõuseb 4,95 protsenti madalama krediidiskoori. Maksete puudumisel maksate lisatasusid. Ennetähtaegset trahvi pole, seega võite oma võlad tasuda nii kiiresti, kui soovite.\nMõned laenuvõtjad leiavad, et neil on paremad õnnestumised, kui online-laenuandja selle heaks kiidab, kui tavaliste laenuandjatega. Eriti kui tegemist on suurte pankadega, on laenu saamine keeruline, kui teil on vähem kui täiuslik krediit. Siiski peate Prosper.com-s siiski vastama kindlatele kriteeriumidele.\nKrediidiskoor: Prosper kontrollib oma krediit Experianis ja teil on vaja vähemalt 640 skoori. Mida suurem on teie tulemus, seda vähem maksate oma laenu. Prosper.com on öelnud, et eelistatud on laenuvõtjad, kellel on hea krediit, ja heakskiidetud laenuvõtjate keskmine krediidiskoor on veidi üle 700.\nVõlg ja tulu suhe: laenuandjad vaatavad, kui palju teie igakuist sissetulekut saab laenud tagasi maksta, arvutades võla ja tulu suhte .\nProsper.com otsib uut laenu alla 50 protsendi.\nTulu: teil peab olema sissetulek, kuid Prosper.com ütleb konkreetselt, et pensionärid saavad laenata, nii et see ei pea tingimata olema tulu töölt.\nLisaks sellele peab teie krediidikonto aruanne sisaldama värskeid pankrotte ja ülemääraseid järelepärimisi. Kui teie krediitkaartide aruanne on "õhuke", sest te pole kunagi varem laenanud, peate enne rakenduse Prosper.com-i saamist oma krediiti üles ehitama . Kui olete eelnevalt Prosper.comi laen täitnud, ei ole tõenäoliselt teie heaks kiidetud.\nRaha laenamiseks külastage www.Prosper.com ja esitage avaldus. Peate andma põhiteavet enda kohta, nagu teie aadress ja sotsiaalkindlustuse number, samuti peate andma teavet oma sissetuleku kohta.\nProsper.com võib nõuda, et esitate sissetuleku tõendi, mis võib tähendada palgatähtede või maksudeklaratsioonide koopia saatmist.\nKui kandideerite, lisage kindlasti oma sissetulek täpselt, kuna võib-olla peate esitama oma taotlusele avaldatud sissetuleku dokumendid.\nRahaliste vahendite saamiseks annate oma pangakonto kohta teavet, et Prosper.com saaks raha otse teie kontrollkontot saata. Veenduge, et teate, kus oma kontot leida ja arvuteid suunata .\nKogu protsess, alates hetkest, kui rakendad raha vaatamist oma kontole, saab teha umbes kolme päeva jooksul, eeldades, et kõik läheb sujuvalt.\nProsper.com on õigustatud online-laenuandja, mis töötab mitme miljoni liikmega. Kui olete päris Prosper.com'i saidil ja teil on turvaline ühendus, võite laenu taotleda turvaliselt. Sellest hoolimata võib andmete rikkumised toimuda väga aeg-ajalt ja Prosper.com võib häkkida, kuid see kehtib ka kõigi finantsasutuste kohta.\nLaenamise raha on alati riskantne, seega veenduge, et võlgade võtmine oleks tõepoolest mõistlik . Hinnake kõiki alternatiive, sealhulgas kuidas maksate oma võlgade tasumist aja jooksul ja kui palju maksate laenu, et saaksite teha teadliku otsuse.\nMis on tingimuslik kasusaaja?\nKuidas deebetkaart toimib?


128A Hotel - Cesme - Hotels.com\nKõik sihtkoha Cesme, Izmir, Türgi majutusasutused\nKülalistemaja restoraniga, läheduses on Ilica rand\nKemalpasa Cd No 128A Alacati Mah Cesme, Cesme, 35000, Türgi\nIlica rand – 41 min jalgsi\nPazaryeri mošee – 6 min jalgsi\nAlaçatı Çarşı – 7 min jalgsi\nOasise veepark – 17 min jalgsi\nAlacati sadam – 4,3 km\nAqua Toy City veepark – 5,6 km\nRooms Beachi rannaala – 7,2 km\nBoyalıki rand – 7,2 km\nDelikli Koy rand – 8,5 km\nHalk Plaj – 8,8 km\nAyayorgi Koyu rand – 9,1 km\nChios (JKH — Chiose saare riiklik lennujaam) – 74 min transpordivahendiga\nEftalya 128a Hotel Cesme\n128A Hotel Guesthouse Cesme\nEftalya 128a Cesme\n128A Hotel Cesme\n128A Hotel Guesthouse\nKas 128A Hotel võimaldab tasuta tühistamist kogu raha tagasimaksmisega?\nJah, 128A Hotel pakub meie saidil tagastamisele kuuluva ettemaksuga tube, mille puhul tühistamisvõimalus kehtib ka veel mõned päevad enne saabumistähtaega, vastavalt majutusasutuse tühistamistingimustele. Täpsemat teavet leiad majutusasutuse kehtestatud tühistamistingimustest, millega tasub kindlasti tutvuda.\nKas 128A Hotel pakub kohapeal parkimisvõimalust?\nKas 128A Hotel lubab kaasa võtta lemmikloomi?\nMillised kellaajad on 128A Hotel kehtestanud sisse- ja väljaregistreerumiseks?\nJah, kohapealne restoran pakub võimalust Türgi toidud. Lähiümbruse söögikohti: Agrilia (3 min jalgsi), Bizim Ev (4 min jalgsi), Orta Kahve (4 min jalgsi).\nMida majutuskohas 128A Hotel ja selle ümbruses teha saab?\n128A Hotel pakub jägmisi võimalusi: aed.